qundao/data-zh-poetry huggingface dataset:
鶯啼序
作者：吳文英
朝代：宋

天吳駕雲閬海，凝春空燦綺。倒銀海、蘸影西城，四碧天鏡無際。彩翼曳、扶搖宛轉，雩龍降尾交新霽。近玉虛高處，天風笑語吹墜。清濯緇塵，快展曠眼，傍危闌醉倚。面屏障、一一鶯花，薛蘿浮動金翠。慣朝昏、晴光雨色，燕泥動、紅香流水。步新梯，藐視年華，頓非塵世。麟翁袞舄，領客登臨，座有誦魚美。翁笑起、離席而語，敢詫京兆，以役為功，落成奇事。明良慶會，賡歌熙載，隆都觀國多閒暇，遣丹青、雅飾繁華地。平瞻太極，天街潤納璇題，露床夜沈秋緯。清風觀闕，麗日罘罳，正午長漏遲。為洗盡、脂痕茸唾，淨捲曲塵，永晝低垂，繡簾十二。高軒駟馬，峨冠鳴佩，班回花底修禊飲，御爐香、分惹朝衣袂。碧桃數點飛花，湧出宮溝，溯春萬里。
鶯啼序
作者：吳文英
朝代：宋

橫塘棹穿豔錦，引鴛鴦弄水。斷霞晚、笑折花歸，紺紗低護燈蕊。潤玉瘦、冰輕倦浴，斜拖鳳股盤雲墜。聽銀床聲細。梧桐漸攪涼思。窗隙流光，冉冉迅羽，訴空粱燕子。誤驚起、風竹敲門，故人還又不至。記琅玕、新詩細掐，早陳跡、香痕纖指。怕因循，羅扇恩疏，又生秋意。西湖舊日，畫舸頻移，嘆幾縈夢寐。霞佩冷，疊瀾不定，麝靄飛雨，乍溼鮫綃，暗盛紅淚。綀單夜共，波心宿處，瓊簫吹月霓裳舞，嚮明朝、未覺花容悴。嫣香易落，回頭澹碧銷煙，鏡空畫羅屏裹。殘蟬度曲，唱徹西園，也感紅怨翠。念省慣、吳宮幽憩。暗柳追涼，曉岸參斜，露零漚起。絲索寸藕，留連歡事。桃笙平展湘浪影，有昭華、穠李冰相倚。如今鬢點悽霜，半篋秋詞，恨盈蠹紙。
鶯啼序
作者：吳文英
朝代：宋

殘寒正欺病酒，掩沈香繡戶。燕來晚、飛入西城，似說春事遲暮。畫船載、清明過卻，晴煙冉冉吳宮樹。念羈情遊蕩，隨風化為輕絮。十載西湖，傍柳繫馬，趁嬌塵軟霧。溯紅漸、招入仙溪，錦兒偷寄幽素。倚銀屏、春寬夢窄，斷紅溼、歌紈金縷。暝堤空，輕把斜陽，總還鷗鷺。幽蘭旋老，杜若還生，水鄉尚寄旅。別後訪、六橋無信，事往花委，瘞玉埋香，幾番風雨。長波妒盼，遙山羞黛，漁燈分影春江宿，記當時、短楫桃根渡。青樓彷佛，臨分敗壁題詩，淚墨慘澹塵土。危亭望極，草色天涯，吹鬢侵半苧。暗點檢、離痕歡唾，尚染鮫綃，嚲鳳迷歸，破鸞慵舞。殷勤待寫，書中長恨，藍霞遼海沈過雁，漫相思、彈入哀箏柱。傷心千里江南，怨曲重招，斷魂在否。
點絳唇
作者：吳文英
朝代：宋

香泛羅屏，夜寒著酒宜偎倚。翠偏紅墜。喚起芙蓉睡。一曲伊州，秋色芭蕉裡。嬌和醉。眼情心事。愁隔湘江水。
點絳唇
作者：吳文英
朝代：宋

卷盡愁雲，素娥臨夜新梳洗。暗塵不起。酥潤凌波地。輦路重來，彷彿燈前事。情如水。小樓燻被。春夢笙歌裡。
點絳唇
作者：吳文英
朝代：宋

推枕南窗，揀花寒入單紗淺。雨簾不卷。空礙調雛燕。一握柔蔥，香染榴巾汗。音塵斷。畫羅閒扇。山色天涯遠。
點絳唇
作者：吳文英
朝代：宋

明月茫茫，夜來應照南橋路。夢遊熟處。一枕啼秋雨。可惜人生，不向吳城住。心期誤。雁將秋去。天遠青山暮。
點絳唇
作者：吳文英
朝代：宋

春未來時，酒攜不到千巖路。瘦還如許。晚色天寒處。無限新愁，難對風前語。行人去。暗消春素。橫笛空山暮。
點絳唇
作者：吳文英
朝代：宋

時霎清明，載花不過西園路。嫩陰綠樹。正是春留處。燕子重來，往事東流去。征衫貯。舊寒一縷。淚溼風簾絮。
點絳唇
作者：吳文英
朝代：宋

金井空陰，枕痕歷盡秋聲鬧。夢長難曉。月樹愁鴉悄。梅壓簷梢，寒蝶尋香到。窗黏了。翠池春小。波冷鴛鴦覺。
齊天樂
作者：吳文英
朝代：宋

新煙初試花如夢，疑收楚峰殘雨。茂苑人歸，秦樓燕宿，同惜天涯為旅。遊情最苦。早柔綠迷津，亂莎荒圃。數樹梨花，晚風吹墮半汀鷺。流紅江上去遠，翠尊曾共醉，雲外別墅。澹月鞦韆，幽香巷陌，愁結傷春深處。聽歌看舞。駐不得當時，柳蠻櫻素。睡起懨懨，洞簫誰院宇。
齊天樂
作者：吳文英
朝代：宋

煙波桃葉西陵路，十年斷魂潮尾。古柳重攀，輕鷗聚別，陳跡危亭獨倚。涼颸乍起。渺煙磧飛帆，暮山橫翠。但有江花，共臨秋鏡照憔悴。華堂燭暗送客，眼波回盼處，芳豔流水。素骨凝冰，柔蔥蘸雪，猶憶分瓜深意。清尊未洗。夢不溼行雲，漫沾殘淚。可惜秋宵，亂蛩疏雨裡。
齊天樂
作者：吳文英
朝代：宋

玉皇重賜瑤池宴，瓊筵第二十四。永珍澄秋，群裾曳玉，清澈冰壺人世。鰲峰對起。許分得鈞天，鳳絲龍吹。翠羽飛來，舞鸞曾賦曼桃字。鶴胎曾夢電繞，桂根看驟長，玉幹金蕊。少海波新，芳茅露滴，涼入堂階彩戲。香霖乍洗。擁蓮媛三千，羽裳風佩。聖姥朝元，煉顏銀漢水。
齊天樂
作者：吳文英
朝代：宋

竹深不放斜陽度，橫披澹墨林沼。斷莽平煙，殘莎剩水，宜得秋深才好。荒亭旋掃。正著酒寒輕，弄花春小。障錦西風，半圍歌袖半吟草。獨遊清興易懶，景饒人未勝，樂事長少。柳下交車，尊前岸幘，同撫雲根一笑。秋香未老。漸風雨西城，暗敧客帽。背月移舟，亂鴉溪樹曉。
齊天樂
作者：吳文英
朝代：宋

凌朝一片陽臺影，飛來太空不去。棟與參橫，簾鉤鬥曲，西北城高几許。天聲似語。便閶闔輕排，虹河平溯。問幾陰晴，霸吳平地漫今古。西山橫黛瞰碧，眼明應不到，煙際沈鷺。臥笛長吟，層霾乍裂，寒月溟濛千里。憑虛醉舞。夢凝白闌干，化為飛霧。淨洗青紅，驟飛滄海雨。
齊天樂
作者：吳文英
朝代：宋

芙蓉心上三更露，茸香漱泉玉井。自洗銀舟，徐開素酌，月落空杯無影。庭陰未暝。度一曲新蟬，韻秋堪聽。瘦骨侵冰，怕驚紋簟夜深冷。當時湖上載酒，翠雲開處共，雪面波鏡。萬感瓊漿，千莖鬢雪，煙鎖藍橋花徑。留連暮景。但偷覓孤歡，強寬秋興。醉倚修篁，晚風吹半醒。
齊天樂
作者：吳文英
朝代：宋

麴塵猶沁傷心水，歌蟬暗驚春換。露藻清啼，煙蘿澹碧，先結湖山秋怨。波簾翠卷。嘆霞薄輕綃，泛人重見。傍柳追涼，暫疏懷袖負紈扇。南花清鬥素靨，畫船應不載，坡靜詩卷。泛酒芳筒，題名蠹壁，重集湘鴻江燕。平蕪未翦。怕一夕西風，鏡心紅變。望極愁生，暮天菱唱遠。
齊天樂
作者：吳文英
朝代：宋

餘香才潤鸞綃汗，秋風夜來先起。霧鎖林深，藍浮野闊，一笛漁蓑鷗外。紅塵萬里。就中決銀河，冷涵空翠。岸觜沙平，水楊陰下晚初艤。桃溪人住最久，浪吟誰得到，蘭蕙疏綺。硯色寒雲，籤聲亂葉，蘄竹紗紋如水。笙歌醉裡。步明月丁東，靜傳環佩。更展芳塘，種花招燕子。
齊天樂
作者：吳文英
朝代：宋

三千年事殘鴉外，無言倦憑秋樹。逝水移川，高陵變谷，那識當時神禹。幽雲怪雨。翠萍溼空梁，夜深飛去。雁起青天，數行書似舊藏處。寂寥西窗久坐，故人慳會遇，同翦燈語。積蘚殘碑，零圭斷璧，重拂人間塵土。霜紅罷舞。漫山色青青，霧朝煙暮。岸鎖春船，畫旗喧賽鼓。
沁園春
作者：吳景伯
朝代：宋

再上高臺，訪謫仙兮，仙何所之。但石城西踞，潮平白鷺，浮圖南峙，雲淡烏衣。鳳鳥不來，長安何處，惟有碧梧三數枝。興亡事，對江山休說，誰是誰非。庭花飄盡胭脂。算結綺、繁華能幾時。問何人重向，新亭揮淚，何人更到，別墅圍棋。笑拍闌干，功名未了，寧肯綠蓑尋釣磯。深深飲，任玉山醉倒，明月扶歸。
失調名
作者：吳某
朝代：宋

剪羅幡兒，斜插真珠髻。
南鄉子
作者：吳氏
朝代：宋

樓臺裡，春風淡蕩。
失調名
作者：吳氏
朝代：宋

剪新幡兒，斜插真珠髻。
嘉禾頌七章章四句·其五
作者：吳泳
朝代：宋

惟唐叔是景，獻諸天子。
天子不有，以歸肇祀。
嘉禾頌七章章四句·其六
作者：吳泳
朝代：宋

芝生九莖，不可以爲秔。
狐生九尾，不可以爲袂。
嘉禾頌七章章四句·其四
作者：吳泳
朝代：宋

維昔唐叔，實施王命。
伊今之人，惟唐叔是景。
水龍吟
作者：吳泳
朝代：宋

清江社雨初晴，秋香吹徹高堂曉。天然帶得，酒星風骨，詩囊才調。沔水春深，屏山月淡，吟鞭俱到。算一生繞遍，瑤階玉樹，如君樣、人間少。未放鶴歸華表。伴仙翁、依然天杪。知他費幾，雁邊紅粒，馬邊青草。待得清夷，綵衣花綬，鬨堂一笑。且和平心事，等閒博個，千秋不老。
水龍吟
作者：吳泳
朝代：宋

修篁翠葆人家，分明水檻光中住。就中得要，危亭瞰淥，小橋當路。一榻桃笙，半窗竹簡，清涼如許。縱武陵佳麗，若耶深窈，那得似、雙溪趣。一夜簷花落枕，想魚天、漲痕新露。多君喚我，掃花作晚，解衣逃暑。膾切銀絲，酒招玉友，曲歌金縷。願張郎，長與蓮花相似，朝朝暮暮。
沁園春
作者：吳泳
朝代：宋

鶗鴂鳴兮，卉木萋止，維暮之春。笑憨翁漸老，年加三豆，呆郎多事，詩記三星。六十有三，高吟勇退，只有堯夫範景仁。從今去，且亭前放鶴，溪上垂綸。交親。散落如雲。僅留得尊前康健身。有一編書傳，一囊詩稿，一枰棋譜，一卷茶經。紅杏尚書，碧桃學士，看了虛名都賺人。成何事，獨青山有趣，白髮無情。
沁園春
作者：吳泳
朝代：宋

春事闌斑，桐花爛漫，不堪鳳棲。嘆交枰世道，容容是福，危航宦海，了了成痴。邵子豪情，樂天狂態，六十六年才覺非。溪山畔，要看承風月，捨我其誰。文章高下隨時。料織錦應須用錦機。愧老無健筆，高凌月脅，病無佳句，下解人頤。君昔東坡，我今韓愈，造化一爐如小兒。都休管，看龜翻荷露，燕落芹泥。
沁園春
作者：吳泳
朝代：宋

誇說洪都，西滕王閣，北豫章臺。對雨簾半卷，江橫如舊，溝亭敧壓，梯上無媒。但有江山，更無豪傑，拔腳風塵外一杯。題千墨，須杜陵老手，太白天才。力能筆走風雷。人道是閩鄉老萬回。把崇天普地，層胸盪出，橫今豎古，信手拈來。使翰墨場，著伏波老，上馬猶堪矍鑠哉。今耄矣，獨蓴鱸在夢，泉石縈懷。
清平樂
作者：吳泳
朝代：宋

梅霖未歇。直透菖華節。荔子才丹梔子白。抬貼誕彌嘉月。峨冠蟬尾けけ。整衣鶴骨彯彯。聞道彩雲深處，新添弄玉吹簫。
滿江紅
作者：吳泳
朝代：宋

伶俐聰明，都不似、阿奴碌碌。漸欲買、青山路隱，白雲同宿。半醉儘教烏幘墮，熟眠休管屏風觸。算人生、能有幾時閒，金烏速。粗粗飯，天倉粟。濁濁酒，天家祿。更釣鮮采薇，有何不足。君不見當年金谷事，綠珠弄笛椒塗屋。到而今、富貴一場空，終非福。
滿江紅
作者：吳泳
朝代：宋

倦客無家，且隨寓、瞻烏爰止。浪佔得，清溪一曲，水鮮山美。菡萏香浮几案上，芙蓉月落吟窗裡。縱結廬、雖不是吾廬，聊復爾。人似玉，神如水。歌古調，傳新意。問老龐何日，攜家來此。後著豈無棋對待，前鋒自有詩當底。若新秋、京口酒船來，仍命寄。
滿江紅
作者：吳泳
朝代：宋

夢繞家山，曾訪問、鶴林遺蹟。見老鶴、翩躚飛下，方瞳如漆。蕙帳香消形色靜，玉笙吹徹丰神逸。夢醒來、忽記鶴歸時，翁生日。南陌杖，東山屐。紅樓酒，青霄笛。料中梁何似，涪江今夕。君不見洛陽耆英會，花前雅放詩閒適。獨北都、留守未歸來，七十一。
滿江紅
作者：吳泳
朝代：宋

白鶴山人，被推作、諸軍都督。對朔雪邊雲，上馬龍光醲郁。戊己營西連太白，甲丁旗尾捫箕宿。倚梅花、聽得凱歌聲，橫吹曲。船易漏，袽難沃。柯易爛，棋難復。閱勳名好樣，只推吾蜀。風撼藕塘猩鬼泣，月吞採石鯨鯢戮。管明年、縛取敵人回，持鈞軸。
祝英臺·祝英臺近
作者：吳泳
朝代：宋

小池塘，閒院落，薄薄見山影。楊柳風來，吹徹醉魂醒。有時低按秦箏，高歌水調，落花外、紛紛人境。猛深省。但有竹屋三間，蓮田二頃。便可休官，日對漏壺永。假饒是、紅杏尚書，碧桃學士，買不得、朱顏芳景。
謁金門
作者：吳泳
朝代：宋

將進酒。吹起黃鐘清調。手按玉笙寒尚峭。隴梅春已透。藍染溪光綠皺。花簇馬蹄紅鬥。盡使宛陵人說道。狀元今歲又。
謁金門
作者：吳泳
朝代：宋

金榜揭。都是鹿鳴仙客。手按玉笙寒尚怯。倚梅歌一闋。柳拂御街明月。鶯撲上林殘雪。前歲杏花元一色。馬蹄歸路滑。
鵲橋仙
作者：吳泳
朝代：宋

二童一馬，素琴獨鶴，長與仙翁為伴。自從分付益州來，便蔚有、隆中人望。邊烽白羽，軍符赤籍，弄得不成模樣。願公福德厚如山，為扶起、坤陲一半。
長相思令·長相思
作者：吳淑姬
朝代：宋

煙霏霏。雪霏霏。雪向梅花枝上堆。春從何處回。醉眼開。睡眼開。疏影橫斜安在哉。從教塞管催。
念奴嬌
作者：吳淵
朝代：宋

我來牛渚，聊登眺、客裡襟懷如豁。誰著危亭當此處，占斷古今愁絕。江勢鯨奔，山形虎踞，天險非人設。向來舟艦，曾掃百萬胡羯。追念照水然犀，男兒當似此，英雄豪傑。歲月匆匆留不住，鬢已星星堪鑷。雲暗江天，煙昏淮地，是斷魂時節。欄干捶碎，酒狂忠憤俱發。
沁園春
作者：吳淵
朝代：宋

十月江南，一番春信，怕憑玉欄。正地連邊塞，角聲三弄，人思鄉國，愁緒千般。草草村墟，疏疏籬落，猶記花間曾卓庵。茶甌罷，問幾回吟繞，冷淡相看。堪憐。影落溪南。又月午無人更漏三。雖虛林幽壑，數枝偏瘦，已存鼎鼐，一點微酸。松竹交盟，雪霜心事，斷是平生不肯寒。林逋在，倩詩人此去，為語湖山。
沁園春
作者：吳淵
朝代：宋

喜我新歸，逢戎初度，關情更深。正晝掩柴扉，□尋隱遁，□舒槐府，戎正經綸。白石清泉，紫樞黃閣，□□□□□□□。□□□，□弟為宰相，兄作閒人。南園借我登臨。都不怕近前丞相瞋。但曳履扶筇，堪憐獨步，攜壺載酒，每嘆孤斟。七Α開顏，六旬屈指，風雨對床頻上心。殷勤祝，道何時回首，及早抽身。
傳言玉女
作者：吳潛
朝代：宋

眾綠亭前，都是鬱蔥佳氣。越姬吳媛，粲珠鈿翠珥。紅消粉褪，幾許粗桃凡李。連珠寶炬，兩行緹騎。自笑衰翁，又行春錦繡裡。禁餚宮醞，記當年宣賜。休嫌拖逗，且向畫堂頻醉。從今開慶，萬歡千喜。
喜遷鶯
作者：吳潛
朝代：宋

良辰佳節。問底事，十番九番為客。景物春妍，鶯花日鬧，自是情懷今別。只有思歸魂夢，卻怕杜鵑啼歇。消凝處，正絲楊冉冉，寸腸千折。謾說。臨曲水，修竹茂林，人境成雙絕。俯仰俱陳，彭殤等幻，何許世殊時隔。倚樓碧雲日暮，漠漠遠山千疊，沈醉好，又城頭畫角，一聲聲咽。
如夢令
作者：吳潛
朝代：宋

雨過遠山如洗。雲散落霞如綺。嫩綠與殘紅，又是一般春意。春意。春意。只怕杜鵑催裡。
如夢令
作者：吳潛
朝代：宋

閒向園林點檢。又見小桃開遍。切莫便飄零，且為春光留戀。留戀。留戀。待我持杯深勸。
如夢令
作者：吳潛
朝代：宋

鎮日春陰漠漠。新燕乍穿簾幕。睡起不勝情，閒拾瑞香花萼。寂寞。寂寞。沒個人人如昨。
如夢令
作者：吳潛
朝代：宋

江上綠楊芳草。想見故園春好。一樹海棠花，昨夜夢魂飛繞。驚曉。驚曉。窗外一聲啼鳥。
如夢令
作者：吳潛
朝代：宋

樓外殘陽將暮。江上孤帆何處。搔首立東風，又是少年情緒。凝佇。凝佇。一抹淡煙輕霧。
如夢令
作者：吳潛
朝代：宋

枝上蝶紛蜂鬧。幾樹杏花殘了。幽鳥亦多情，片片閒歸芳草。休掃。休掃。管甚落英還好。
如夢令
作者：吳潛
朝代：宋

昨日春衫初試。今日春寒猶殢。待得晚風收，獨上危樓閒倚。閒倚。閒倚。目斷半空煙水。
如夢令
作者：吳潛
朝代：宋

插遍門前楊柳。又是清明時候。歲月不饒人，鬢影星星知否。知否。知否。且盡一杯春酒。
如夢令
作者：吳潛
朝代：宋

庭院深深春寂。還是他鄉寒食。閒利與閒名，謾把光陰虛擲。虛擲。虛擲。知道幾時歸得。
如夢令
作者：吳潛
朝代：宋

一餉園林綠就。柳外鶯聲初透。輕暖與輕寒，又是牡丹花候。花候。花候。歲歲年年人瘦。
念奴嬌
作者：吳潛
朝代：宋

午飆褪暑，向綠陰深處，引杯孤酌。啼鳥一聲庭院悄，日影偷移朱箔。杏落金丸，荷抽碧筒，景物挨排卻。虛簷長嘯，世緣菌簟篔籜。休問雪藕絲蒲，佩蘭鈿艾，舊夢都高閣。惟有流鶯當此際，舌弄笙簧如約。短棹雙溪，麼鋤三徑，歸計猶誰託。料應猿鶴，近來都怨離索。
念奴嬌
作者：吳潛
朝代：宋

天然皓質，想當年此種，來從太素。一點紅塵都不染，羅列蟾宮玉女。色壓薝林，香欺蘭畹，肯向聞箏浦。靈龜千歲，有時遊漾其處。應念社結廬山，翻嗤靖節，底事攢眉苦。紐葉為盤花當盞，有酒何妨頻注。太液波邊，昆明池上，豈必沾金雨。從教同輩，為他皦皦凝佇。
念奴嬌
作者：吳潛
朝代：宋

為嫌塗抹，向萬紅叢裡，澹然疑素。非粉非酥能樣別，只是凌波仙女。隋沼濃妝，漢池冶態，爭似滄浪浦。淨鷗潔鷺，有時飛到佳處。夢繞太華峰巔，與天一笑，不覺躋攀苦。十丈藕船遊汗漫，何惜浮生孤注。午鼓驚回，依然塵世，撲簌疏窗雨。起來寂寞，倚闌一餉愁佇。
念奴嬌
作者：吳潛
朝代：宋

白蘋影裡，向何人可話，平生心素。月魄冰魂凝結就，猶薄湘妃洛女。吳沼芙蓉，陳陂菡萏，散入玄珠浦。採花蜂蝶，霧深都忘歸去。堪笑並蒂霞冠，雙頭酡臉，只為多情苦。空遣隔江遊冶子，撩亂心飛目注。同出泥塗，獨標玉質，不是曼陀雨。風清露冷，有人長自遲佇。
念奴嬌
作者：吳潛
朝代：宋

一般妙質，笑樂天、誇詫小蠻樊素。萬炳參差羅翠扇，全隊西方靚女。不假施朱，也非塗碧，所樂惟幽浦。神仙姑射，算來合共遊處。一任冶妓穠姬，採蓮歌裡，盡是相思苦。花氣荷馨清入骨，長傍銀河東注。月澹風輕，霧晞煙細，忽灑霏微雨。此時心事，美人澤畔停佇。
憶秦娥
作者：吳潛
朝代：宋

嬌滴滴。嬋娟影裡贈橫笛。曾橫笛。一聲腸斷，一番愁織。隔牆頻聽無訊息。龍吟海底難重覓。難重覓。梅花殘了，杏花消得。
晝錦堂
作者：吳潛
朝代：宋

綺轂團成，珠璣搦就，極目燈火樓臺。七子八仙三教，耍隊相挨。管簫笙簧相間鬥，遠如聲韻碧霄來。環千炬，寶柵絳紗，雲球霧袞交加。千里人笑樂，遊妓合、脂塵香靄籠街。盡道今宵節物，天與安排。晚來風陣全收了，夜闌還放月兒些。休辭醉，長願每年時候，一樣情懷。
水龍吟
作者：吳潛
朝代：宋

十洲三島蓬壺，是花錦、一團裝就。輕車細輦，綺羅香裡，夜光如晝。朱戶笙簫，畫樓簾幕，有人回首。想金蓮燦爛，星球縹緲，那風景、年時舊。應唸白頭太守。怎紅旗、六街穿透。鋪排玳席，追陪珠履，且釃春酎。楚舞秦謳，半慵鶯舌，疊翻鴛袖。把千門喜色，萬家和氣，祝君王壽。
永遇樂
作者：吳潛
朝代：宋

和氣燻來，這般光景，管無風雨。畫棟朱甍，錦坊繡巷，娘子將嫫母。星球高掛，燈樓趲出，良夜正消增五。遨頭事，牙旗鐵馬，且還那時鄞府。甘泉見說，捷書頻奏，漸次不煩顰鼓。雙鳳雲間，六鰲海上，祝讚齊手舞。三呼聲裡，君王萬壽，歲歲傳柑笑語。便都把，昇平舊曲，腔兒旋補。
永遇樂
作者：吳潛
朝代：宋

祝告天公，放燈時節，且收今雨。萬戶今門，六街三市，綻水晶雲母。香車寶馬，珠簾翠幕，不怕禁更敲五。霓裳曲，驚回好夢，誤遊紫宮朱府。沈思舊日京華，風景逗曉，猶聽戲鼓。分鏡圓時，斷釵合處，倩笑歌與舞。如今閒院，蜂殘蛾褪，消夜果邊自語。虧人日煞，梅花紙帳，權將睡補。
永遇樂
作者：吳潛
朝代：宋

天上人間，這般光景，管無風雨。繡戶珠簾，錦坊花巷，戲隊將嫫母。月扇團圓，星球燦爛，路偏市三街五。昇平事，牙旗鐵馬，且還舊家藩府。三垂見說，凱歌頻奏，漸次不煩顰鼓。雙鳳雲間，六鰲塵外，想間都人歡舞。火城春近，金蓮地市，消夜果邊曾語。如今但，梅花紙帳，睡魔欠補。
沁園春
作者：吳潛
朝代：宋

二十年前，君王東顧，詔牧此州。念昔時豪傑，猶難闢闔，如金老大，卻更遲留。四載相望，三春又半，邂逅劭農得縱遊。田疇事，是桑條正長，麥含初抽。悠悠。身世何求。算七十迎頭合罷休。謾繞堤旌纛，牽連鷁棹，喧天鼓吹，斷送龍舟。翠巘層邊，碧雲堆處，一擔擔來天外愁。如何好，且同斟綠醑，自課清謳。
沁園春
作者：吳潛
朝代：宋

夜雨三更，有人敧枕，曉簷報晴。算頑雲痴霧，不難掃蕩，青天白日，元自分明。權植油幢，聊張皂纛，坐聽前騶鼓角鳴。君休詫，豈宣申南翰，成旦東征。鴻冥。哽噎秋聲。正萬里榆關未罷兵。幸揚州上督，為吾石友，荊州元帥，是我梅兄。約束鯨鯢，奠安鼪鼠，更使嵎夷海晏清。連宵看，怕天狼隱耀，太白沈槍。
沁園春
作者：吳潛
朝代：宋

笑指頹齡，迴圈雌甲，卦數已圓。嘆蜀公高潔，休官去歲，溫公耆舊，入社今年。底事崎嶇，蒼顏白髮，猶擁貔貅護海堧。君恩重，算何能報國，未許歸田。遙憐。宛居山前。正水漲溪肥系釣船。縱葵榴花鬧，菖蒲酒美，都成客裡，爭似家邊。寄語兒曹，若為翁壽，只把鷗盟更要堅。翁還祝，願欃槍日靜，䆉稏雲連。
沁園春
作者：吳潛
朝代：宋

第一江山，無邊境界，壓四百州。正天低雲凍，山寒木落，蕭條楚塞，寂寞吳舟。白鳥孤飛，暮鴉群注，煙靄微茫鎖戌樓。憑闌久。問匈奴未滅，底事菟裘。回頭。祖敬何劉。曾解把功名談笑收。算當時多少，英雄氣概，到今惟有，廢壠荒丘。夢裡光陰，眼前風景，一片今愁共古愁。人間事，盡悠悠且且，莫莫休休。
沁園春
作者：吳潛
朝代：宋

落雁橫空，亂鴉投樹，孤村暮煙。有漁翁拖網，牧兒戴笠，行從水畔，唱過山前。雲閣還垂，雨低欲墮，何處行人喚渡船。蕭蕭處，更柴門草店，竹外松邊。悽然。倚馬停鞭。嘆客袂征衫歲月遷。既不緣富貴，功名系絆，非因妻子，田宅縈牽。只有寸心，難忘斯世，磊塊輪囷知者天。愁無奈，且三杯濁酒，一枕酣眠。
清平樂
作者：吳潛
朝代：宋

輕輕卻暑。只是些兒雨。喜看新抽麻與苧。他家煙水墅。晚山放出青青。是誰簸弄陰晴。老子何時去也，祗應露溼金莖。
滿江紅
作者：吳潛
朝代：宋

一笑相攜，且休管、兔升烏墜。那更是，可人賓客，未饒崔李。金叵羅中醽醁瑩，玉玲瓏畔歌珠綴。望湖光、一片浸韶光，真雙美。雲絮襞，能纖細。雲彩聚，能黏膩。料出山歸岫，等閒間爾。碧沚風流人去後，石窗景物春深裡。算邯鄲、客夢幾驚殘，炊猶未。
滿江紅
作者：吳潛
朝代：宋

丹桂重開，向此際、十分香足。最好處，云為幕護，雨為膏沐。樹杪層層如寶蓋，枝頭點點猶金粟。算人間、天上更無花，風流獨。玉壇畔，仙娥簇。玉樑上，仙翁掬。嘆吾今老矣，兩難追逐。休把淹留成感慨，時間賞玩時閒福。怕今宵、芳景便凋零，高燒燭。
滿江紅
作者：吳潛
朝代：宋

斫卻凡柯，放巖桂、出些頭地。從此去，引風披露，暢條昌蕊。待得清香千萬斛，且饒老子為知己。趁今宵、新月駕空來，浮觴裡。劉安笑，淹留耳。吳猛約，何時是。想故山深處，翠垂金綴。須信人生歸去好，他鄉未必江山美。問釵頭、十二意如何，非吾事。
滿江紅
作者：吳潛
朝代：宋

樓觀崢嶸，渾疑是、天風吹墜。金屋窈，幾時曾貯，粗桃凡李。鏡斷釵分人去後，畫闌文砌蒼苔綴。想當年、日日醉芳叢，侯鯖美。春水漲，鱗鱗細。春草暗，茸茸膩。算留連光景，古猶今爾。椿菌鳩鵬休較計，倚空一笑東風裡。喜知時、好雨夜來稠，秧青未。
滿江紅
作者：吳潛
朝代：宋

猶記長安，共攀折、瓊林仙萼。人已去，年年梅放，怨懷誰託。和靖吟魂應未醒，補之畫手何能摸。更堪憐、老子此時來，愁難著。雲晝晚，煙宵邈。春欲近，風偏惡。早闌干片片，飄零相錯。邂逅聊拼花底醉，遲留莫管城頭角。且起居、魏衛國夫人，聞安樂。
滿江紅
作者：吳潛
朝代：宋

瑪瑙岡頭，左釃酒、右持螯食。懷舊處，磨東冶劍，弄清溪笛。望裡尚嫌山是障，醉中要卷江無滴。這一堆、心事總成灰，蒼波客。嘆俯仰，成今昔。愁易攬，歡難覓。正平蕪遠樹，落霞殘日。自笑頻招猿鶴怨，相期早混漁樵跡。把是非、得失與榮枯，虛空擲。
滿江紅
作者：吳潛
朝代：宋

聊把芳尊，殷勤勤、斜陽休墜。吾老矣，難從仙客，採丹丘李。且趁風光一百五，園林尚有殘紅綴。更忉忉、百舌對般春，生能美。鸞釵絆，遊絲細。鴛袖惹，香塵膩。想吳姬越女，踏青才爾。爭似江南樗櫪社，俚歌聲拂行雲裡。又枝頭、梅子正酸時，鶯知未。
滿江紅
作者：吳潛
朝代：宋

問信江梅，漸推出、紅苞綠萼。堪愛處，平生懷抱，歲寒為託。瘦骨皺皮猶老硬，孤標獨韻難描摸。怕東君、壓住等春來，鞭先著。止渴事，風煙邈。和羹事，風波惡。想翠禽啁哳，笑他都錯。爭似花開頹醉玉，月天更引霜天角。便一年、強作十年人，山中樂。
滿江紅
作者：吳潛
朝代：宋

問海棠花，誰留戀、未教飄墜。真個好，一般標格，聘梅奴李。怯冷擬將蘇幕護，怕驚莫把金鈴綴。望銅梁、玉壘正春深，花空美。非粉飾，肌膚細。非塗澤，胭脂膩。恐人間天上，少其倫爾。西子顰收初雨後，太真浴罷微暄裡。又明朝、楊柳插清明，鵑歸未。
滿江紅
作者：吳潛
朝代：宋

回首家園，竹多屋、水還多竹。那更是，千峰凝翠，一溪凝綠。多謝故人相問訊，奚奴步步收珠玉。嘆暮林、飛鳥也知還，尋歸宿。遍歷了，嶽與牧。享過了，官與祿。算平生萬事，盡無不足。爭奈乞身猶未可，只緣欠種清閒福。想瞿硎、仙子亦相思，山之隩。
滿江紅
作者：吳潛
朝代：宋

把手西園，有山色、波光相對。金馬客，明朝飛棹，水肥帆駛。問我年華旬並七，異鄉時景春巴二。最堪憐、遊子送行人，垂楊外。聊小小，旌旗隊。聊且且，笙歌載。正冥濛煙雨，許多情態。南北枝頭猶點綴，東西玉畔休辭避。待蓴鱸、歸思動西風，相攜未。
滿江紅
作者：吳潛
朝代：宋

試問平生，幾番見、中秋明月。今老矣，一年緊似，一年時節。底事層陰生障礙，不教玉界冰壺徹。莫垣娥、嫌此白頭翁，心腸別。風動處，浮雲揭。雲綻處，清光洩。倩何人掃蕩，大家澄澈。且掉悲歡離合事，相逢只怕尊中竭。放兒童、今夜上清霄，探蟾穴。
滿江紅
作者：吳潛
朝代：宋

釘餖殘花，也隨分、紅紅白白。緣底事，春才好處，又成輕別。芳草悽迷歸路遠，子規更叫黃昏月。倚闌干、觸處是濃愁，憑誰說。我不厭，尊罍挈。君莫放，笙歌徹。自河南丞相，有茲賓客。一笑何曾千古換，半醺便覺乾坤窄。怕轉頭、天際望歸舟，江山隔。
滿江紅
作者：吳潛
朝代：宋

露驛星程，又還控、西風徵轡。原自有、孔璋書檄，元龍豪氣。蜀道尚驚鼙鼓後，神州正在干戈裡。佐元戎，一柱穩擎天，襄之水。功名事，山林計。人易老，時難值。看新絲一發，甚吾衰矣。轉首從遊十五載，關心契闊三千里。便秋空、邊雁落江南，書來未。
滿江紅
作者：吳潛
朝代：宋

寒食清明，嘆人在、天涯海角。饒錦繡，十洲裝就，只成離索。歲去已空鶯燕侶，年來盡負鷗鳧約。想南溪、溪水一篙深，孤舟泊。天向晚，東風惡。春向晚，花容薄。又荼縻架底，綠陰成幄。舴艋也聞鉦鼓鬧，鞦韆半當笙歌樂。問山公、倒載接�奈蓿�都休卻。
滿江紅
作者：吳潛
朝代：宋

為問人生，□要足、何時是足。這個底、蝸名蠅利，但添拘束。便使積官居鼎鼎，假饒累富堆金玉。似浮埃、抹電轉頭空，休迷局。分已定，心能服。宛句畔，昭亭曲。有水多於竹，竹多於屋。閒看白雲歸岫去，靜觀倦鳥投林宿。那借來、拍板與門槌，休掀撲。
漢宮春
作者：吳潛
朝代：宋

樓觀齊雪，正霜明天淨，一雁高飛。江南倦客徙倚，目斷雙溪。憑闌自語，算從來、總是兒痴。青鏡裡，數絲點鬢，問渠何事忘歸。幸有三椽茅屋，更小園隨分，秋實春菲。幾多清風皎月，美景良時。陶賢樂聖，盡由他、歧路危機。須通道，功名富貴，大都磨蟻醯雞。
瑞鶴仙
作者：吳潛
朝代：宋

小亭山半枕。又一番園林，春事整整。微陰護輕冷。早蜂狂蝶浪，褪黃消粉。闌干日永。數花飛、殘崖斷井。仗何人、說與東風，莫把老紅吹盡。休省。煙江雲嶂，楚尾吳頭，自來多景。愁高悵遠。身世事，但難準。況禁他，東兔西烏相逐，古古今今不問。算鴟夷、辦卻扁舟，箇中殺穩。
秋霽
作者：吳潛
朝代：宋

階砌吟蛩，正竹外蕭蕭，雨驟風駛。涼浸桃笙，暑消葵扇，借伊一些秋意。枕邊茉莉。滿塵奩、貯香能膩。也不用，玉骨冰肌，人伴佳眠爾。誰信此境，漸入華胥，曠然不知，莊蝶誰是。笑邯鄲、羈魂客夢，貪他榮貴暫時裡。飛鼠撲燈還自墜。展轉驚寤，才聽禁鼓三敲，夜聲寥闃，又般滋味。
聲聲慢
作者：吳潛
朝代：宋

挨晴拶暖，載酒呼朋，夷猶東圃西園。綠萼枝頭，兩三初破輕寒。平生自甘寂寞，佔冷妝、不為人妍。林逋去，問疏影香暗，誰賦其間。空想故山奇事，正煙橫嶺曲，月浸溪灣。杏錯桃訛，那時青子都圓。惟饒夢窗知處，對翠禽、依約神仙。休引角，怕徵人、淚落塞邊。
解連環
作者：吳潛
朝代：宋

彩橈芳苑。嗟東風夢斷，燕殘鶯懶。謾記得、標格精神，正雲漲暮天，雨荒閒館。嫩綠殷紅，但回首、一川波暖。想嬌情慧態，倚褪淡妝，畫樓簾卷。吳歌數聲冉冉。料移商變羽，人共天遠。須通道、飛絮遊絲，盡春去春來，景色偷換。掃罷蠻箋，難寄我、濃愁深怨。且如今，問龜問卜，望伊意轉。
訴衷情
作者：吳潛
朝代：宋

今宵分破鶻淪秋。孤客興何悠。要向雲中邀月，真個是呆頭。風陣緊，電光流。雨聲颼。嫦娥應道，未卜明年，是樂還愁。
訴衷情
作者：吳潛
朝代：宋

幾回相見見還休。說著淚雙流。又聽畫角嗚咽，都和作、一團愁。雲似絮，月如鉤。憶憑樓。蕙蘭情性，梅竹精神，長在心頭。
謁金門
作者：吳潛
朝代：宋

山客野。新把朝銜書寫。應想江南樗櫪下。踏歌雞黍社。休問坤牛乾馬。大率人生且且。聊喚玉人斟玉斝。莫辭沈醉也。
謁金門
作者：吳潛
朝代：宋

停畫鷁。天外水澄煙碧。莫看遨頭人似織。今年都老色。最苦今朝離夕。未卜今年歸日。生怕晚風消酒力。愁城難借一。
謁金門
作者：吳潛
朝代：宋

休怨老。更替北邙荒草。勘破人生都已了。江湖歸興渺。盤谷深深杳杳。曲水彎彎繞繞。啼鳥空山山更悄。鍾昏鍾又曉。
謁金門
作者：吳潛
朝代：宋

秋已老。又是敗荷衰草。客子安排歸棹了。回頭煙樹渺。檀板休教歌杳。金獸且教香繞。一醉秋堂秋夜悄。從他霜漏曉。
謁金門
作者：吳潛
朝代：宋

溪邊屋。不淺不深團簇。野樹平蕪秋滿目。有人閒意足。旋喚一尊醽醁。菱芡煮來新熟。歸去來辭歌數曲。醉時無檢束。
謁金門
作者：吳潛
朝代：宋

湯怕老。緩煮龍芽鳳草。七碗徐徐撐腹了。廬家詩興渺。君豈荊溪路杳。我已涇川夢繞。酒興茶酣人語悄。莫教雞聒曉。
謁金門
作者：吳潛
朝代：宋

東風惡。一片梅花吹落。獨上小樓閒濩索。雲垂天四角。春自於人如昨。人自於春難託。惆悵光陰虛過卻。情懷無處著。
謁金門
作者：吳潛
朝代：宋

庭垂箔。數點楊花飛落。倚遍闌干人寂寞。閒鋪棋一角。客裡春寒偏覺。睡起春衫偏薄。想得故山猿共鶴。笑人身計錯。
謁金門
作者：吳潛
朝代：宋

紗窗曉。杜宇數聲聲悄。真個不如歸去好。天涯人已老。欹枕欲眠還覺。猶有青燈殘照。謾道惜花春起早。家山千里杳。
謁金門
作者：吳潛
朝代：宋

風韻徹。滿架平平鋪雪。賈女何郎盟共結。睡濃香更冽。春去悄懷怎說。卻喜不聞蹄鴂。月夜時來閒蹀屧。故園三載別。
賀聖朝
作者：吳潛
朝代：宋

捷書夜半甘泉去。報天驕膏斧。摩空銅壘，閘流瞿灩，掃清雲霧。樓蘭飛馘，焉耆授首，謾誇稱前古。須知開慶，太平千載，方從今數。
長相思
作者：吳潛
朝代：宋

要相逢。恰相逢。畫舫朱簾脈脈中。霎時煙靄重。怨東風。笑東風。落花飛絮兩無蹤。分付與眉峰。
長相思
作者：吳潛
朝代：宋

燕高飛。燕低飛。正是黃梅青杏時。榴花開數枝。夢歸期。數歸期。想見畫樓天四垂。有人攢黛眉。
長相思
作者：吳潛
朝代：宋

上簾鉤。下簾鉤。夜半天街燈火收。有人曾倚樓。思悠悠。恨悠悠。只有西湖明月秋。知人如許悠。
隔浦蓮·隔浦蓮近拍
作者：吳潛
朝代：宋

扇荷偷換羽葆。院宇人聲窈。獨步亭皋下，闌干並、棲幽鳥。新雨抽嫩草。簷花鬧。一片萍鋪沼。燕雛小。書空底事，那堪手版持倒。今來古往，幾見北邙人曉。鄉號無何但日到。休覺。陶然身世塵表。
隔浦蓮·隔浦蓮近拍
作者：吳潛
朝代：宋

蘭橈環城數疊。霧雨侵簾箔。翠竹交蒼樹，幽鳥聲聲如答。葦岸遊綠鴨。暮山合。天際濃雲罨，水周幣。提攜一醉，濁賢清聖歡洽。瀛洲美景，盡道東南都壓。今日愁顏回笑頰。飛屧。且將萱草歸插。
鵲橋仙
作者：吳潛
朝代：宋

馨香餅餌，新鮮瓜果，乞巧千門萬戶。到頭人事控摶難，與拙底、無多來去。痴兒忘想，夜看銀漢，要待雲車飛度。誰知牛女已尊年，又那得、歡娛意緒。
鵲橋仙
作者：吳潛
朝代：宋

銀河半隱，玉蟾高掛，已覺炎光向後。穿針樓上未眠人，應自把、荷花挼揉。雙星縹緲，霎時聚散，肯向鵲橋回首。原來一歲一番期，卻捱得、天長地久。
鵲橋仙
作者：吳潛
朝代：宋

扁舟昨泊，危亭孤嘯，目斷閒雲千里。前山急雨過溪來，盡洗卻、人間暑氣。暮鴉木末，落鳧天際，都是一團秋意。痴兒呆女賀新涼，也不道、西風又起。
點絳唇
作者：吳潛
朝代：宋

岸艤扁舟，江南有個人歸老。簇新亭沼。分付還他了。凝佇晴空，一抹天邊鳥。嗟潦倒。去多來少。莫問鍾昏曉。
點絳唇
作者：吳潛
朝代：宋

禁鼓三敲，參旗初掛闌干角。淺屏疏箔。夜氣侵已薄。欸乃吳歌，艇子當溪泊。休休莫。五湖煙浪，不是鴟夷錯。
念奴嬌
作者：吳琚
朝代：宋

我來浮玉，似憑陵滄海，躡金鰲背。又若騎鯨遊汗漫，飛入八荒之外。鐘鼓傳聲，樓臺倒影，不類人間世。徘徊吟眺，恨無陶謝酬對。今古潮落潮生，問英雄多少，與江俱逝。直欲乘風歸閬苑，疑是三生習氣。未辨魚蓑，先盟鷗鷺，奈卜鄰無地。從今清夜，夢魂應繞空翠。
水龍吟
作者：吳琚
朝代：宋

紫皇高宴蕭臺，雙成戲擊瓊包碎。何人為把，銀河水翦，甲兵都洗。玉樣乾坤，八荒同色，了無塵翳。喜冰銷太液，暖融鳷鵲，端門曉、班初退。聖主憂民深意。轉鴻鈞、滿天和氣。太平有象，三宮二聖，萬年千歲。雙玉杯深，五雲樓迥，不妨頻醉。細看來、不是飛花，片片是、豐年瑞。
喜遷鶯
作者：吳禮之
朝代：宋

銀蟾光彩。喜稔歲閏正，元宵還再。樂事難並，佳時罕遇，依舊試燈何礙。花市又移星漢，蓮炬重芳人海。盡勾引，遍嬉遊寶馬，香車喧隘。晴快。天意教、人月更圓，償足風流債。媚柳煙濃，夭桃紅小，景物迥然堪愛。巷陌笑聲不斷，襟袖餘香仍在。待歸也，便相期明日，踏青挑菜。
桃源憶故人
作者：吳禮之
朝代：宋

畫橋流水飛花舞。柳外斜風細雨。紅瘦綠肥春暮。腸斷桃源路。歡隨仙子乘鸞去。鏤月裁雲何處。唯有病和愁緒。肯伴劉郎住。
瑞鶴仙
作者：吳禮之
朝代：宋

風傳秋信至。顫葉葉庭梧，飄零階砌。年華迅流水。況榮枯翻手，存亡彈指。誰編故紙。論古往、英雄鬥智。在當時、喚做功名，到此盡成閒氣。何謂。生為行客，死乃歸人，世同驛邸。十步九計。空撈攘，謾兒戲。忍都將、有限光陰縈絆，趁逐無窮天地。我直須、跳出樊籠，做個俏底。
謁金門
作者：吳禮之
朝代：宋

風乍扇。簾外落紅千片。飛盡落花春不管。鬥忙鶯與燕。往事上心撩亂。睡起日高猶倦。料得伊家情眷眷。近來長夢見。
醜奴兒·採桑子
作者：吳禮之
朝代：宋

金風顫葉，那更餞別江樓。聽悽切、陽關聲斷，楚館雲收。去也難留。萬重煙水一扁舟。錦屏羅幌，多應換得，蓼岸蘋洲。凝想恁時歡笑，傷今萍梗悠悠。謾回首、妖嬈何處，眷戀無由。先自悲秋。眼前景物只供愁。寂寥情緒，也恨分淺，也悔風流。
摸魚兒
作者：吳編修
朝代：宋

予何人、此何時節，駕言我欲行志。青原煮豆然萁後，誰豢龍蛇赤子。心為碎。寬底是、翻疑又怕嚴底是。吾方左計。冷眼別人看，畏首畏尾，身復尚餘幾。陶元亮，自古真奇男子。督郵尚若人耳。秋風一曲柴桑路，新秫炊香正美。黃鵠起。見說道、山光潭影皆歡喜。晴窗靜倚。還我向來高，仙人羽客，別有一天地。
升仙謠
作者：吳龍翰
朝代：宋

衣縹緲，佩丁東。
金莖滴香露，玉樹生涼風。
衝破青冥跨黄鶴，身披星斗珍珠絡。
喜遷鶯
作者：吳龍翰
朝代：宋

微雨後，落花天。嬌態病懨懨。怕人猜著是相思，成日不開簾。寶釵橫，蟬鬢亂。院宇待人歸盡。緩移蓮步玉闌前。纖手掐花鈿。
澡兰香淮安重午
作者：吴文英
朝代：宋

盘丝系腕，巧篆垂簪，玉隐绀纱睡觉。银瓶露井，彩箑云窗，往事少年依约。为当时曾写榴裙，伤心红绡褪萼。黍梦光阴，渐老汀洲烟蒻。莫唱江南古调，怨抑难招，楚江沉魄。薰风燕乳，暗雨梅黄，午镜澡兰帘幕。念秦楼也拟人归，应剪菖蒲自酌。但怅望、一缕新蟾，随人天角。
金子·其二
作者：吴文英
朝代：宋

吴城连日赏桂，一夕风雨，悉已零落。
霜叶飞重九
作者：吴文英
朝代：宋

断烟离绪。关心事，斜阳红隐霜树。半壶秋水荐黄花，香噀[1]西风雨。纵玉勒，轻飞迅羽。凄凉谁吊荒台古？记醉踏南屏，彩扇咽、寒蝉倦梦，不知蛮素。聊对旧节传杯，尘笺蠹管，断阕经岁慵赋。小蟾斜影转东篱，夜冷残蛩语。早白发、缘愁万缕。惊飙从乌纱去。漫细将、茱萸看，但约明年，翠微高处。
嘉禾颂七章章四句
作者：吴泳
朝代：宋

翼翼嘉禾，在梁之亩。九穗离离，实栗实秀。其秀维何，奕叶有傩。春种秋实，备时中和。中和既时，重颖既垂。自向其本，岂不尔思。维昔唐叔，实施王命。伊今之人，惟唐叔是景。惟唐叔是景，献诸天子。天子不有，以归肇祀。芝生九茎，不可以为粳。狐生九尾，不可以为袂。实为我嘉谷，以谷我口腹。以妥以侑，式介多福。
嘉禾颂七章章四句
作者：吴泳
朝代：宋

芝生九茎，不可以为粳。
狐生九尾，不可以为袂。
嘉禾颂七章章四句·其五
作者：吴泳
朝代：宋

惟唐叔是景，献诸天子。
天子不有，以归肇祀。
嘉禾颂七章章四句·其六
作者：吴泳
朝代：宋

芝生九茎，不可以为秔。
狐生九尾，不可以为袂。
嘉禾颂七章章四句·其四
作者：吴泳
朝代：宋

维昔唐叔，实施王命。
伊今之人，惟唐叔是景。
满庭芳中州乐府
作者：吴激
朝代：宋

谁挽银河，青冥都洗，故教独步苍蟾。露华仙掌，清泪向人沾。画栋秋风袅袅，飘桂子、时入疏帘。冰壶里，云衣雾鬓，掬手弄春纤。厌厌。成胜赏，银盘泼汞，宝鉴披奁。待不放楸梧，影转西檐。坐上淋漓醉墨，人人看、老子掀髯。明年会，清光未减，白发也休添。
满庭芳寄友人永乐大典一万四千三百八十一
作者：吴激
朝代：宋

柳引青烟，花倾红雨，老来怕见清明。欲行还住，天气弄阴晴。是处吹箫巷陌，衫襟渍、春酒如饧。溪桥畔，涓涓流水，鸡犬静柴荆。高城。天共远，山遮望断，草唤愁生。等五湖烟景，今有谁争。凄断湘灵鼓瑟，写不尽、楚客多情。空惆怅，春闺梦短，斜月晓闻莺。
满庭芳永乐大典一万四千三百八十一寄字韵
作者：吴激
朝代：宋

千里伤春，江南三月，故人何处汀州。满簪华发，花鸟莫深愁。烽火年年未了，清宵梦，定绕林丘。君知否，人间得丧，一笑付文楸。幽州。山偃蹇，孤云何事，飞去还留。问来今往古，谁不悠悠。怪底眉间好色，灯花报、消息刀头。看看是，珠帘暮卷，天际识归舟。
风流子中州乐府以上赵万里辑本金吴激东山
作者：吴激
朝代：宋

书剑忆游梁。当时事、底事不堪伤。念兰楫嫩漪，向吴南浦，杏花微雨，窥宋东墙。凤城外，燕随青步障，丝惹紫游缰。曲水古今，禁烟前后，暮云楼阁，春早池塘。回首断人肠。年芳但如雾，镜发成霜。独有蚁尊陶写，蝶梦悠扬。听出塞琵琶，风沙淅沥，寄书鸿雁，烟月微茫。不似海门潮信，能到浔阳。生南北如歧路一首，乃无名氏词，类编草堂诗馀二误以为吴词。春草碧几番风雨西城陌一首，乃完颜？词，杨朝英阳春白雪一误以为吴词。
句·其三
作者：吴龍翰
朝代：宋

蜀儒爲郡追傳任昉，歙士呼天借寇恂。
升仙谣
作者：吴龙翰
朝代：宋

衣缥缈，佩丁东。
金茎滴香露，玉树生凉风。
衝破青冥跨黄鹤，身披星斗珍珠络。
升仙谣
作者：吴龙翰
朝代：宋

衣缥缈，佩丁东。金茎滴香露，玉树生凉风。冲破青冥跨黄鹤，身披星斗珍珠络。
句·其三
作者：吴龙翰
朝代：宋

蜀儒为郡追传任昉，歙士呼天借寇恂。
八聲甘州
作者：呂勝己
朝代：宋

自秋來、多病意無聊，不作渭山遊。想蘭菊凋疏，松筠茂密，亭館清幽。四望遙山萬疊，疊疊翠光浮。人道蓬萊島，彷彿瀛洲。居士心迷丘壑，念迂疏老懶，難覓封侯。看才能成事業，且自抽頭。攜老稚、團欒百口，要他年、在此作菟裘。無言也，此生心事，都付東流。
如夢令
作者：呂勝己
朝代：宋

花上嬌鶯啞吒。著色江南圖畫。可惜好春風，有酒無人同把。拚捨。拚捨。獨醉好天良夜。
如夢令
作者：呂勝己
朝代：宋

王謝堂前舊燕。畢竟情高意遠。只恐寵恩深，後會不教人見。深勸。深勸。不枉追歡一遍。
如夢令
作者：呂勝己
朝代：宋

梅雪漸當時候。訪問全無消耗。憑杖小陽春，催取南枝先到。然後。然後。雪月交光同照。
木蘭花慢
作者：呂勝己
朝代：宋

無言憑燕几，愛香嫋、博山爐。正暖日輝輝，晴雲淡淡，千里平蕪。田家盡收刈了，見牛羊、下壠暝煙孤。聞說豐年景緻，老農擊壤嗚嗚。狂夫。素乏良圖。從上策、賦歸歟。有千畝松筠，三洲風月，盡隨吾初。憑誰去西塞岸，問玄真、此意果如何。寂寞無人共樂，醉鄉是我華胥。
木蘭花慢
作者：呂勝己
朝代：宋

殘紅吹盡了，換新綠、染疏林。正杜宇催歸，行人貪路，天氣輕陰。江亭舊遊宴處，但瑤山、數疊晚雲深。猶憶佳人斂黛，為予別淚盈襟。而今。旅況難禁。逢勝概、懶登臨。念景熟難忘，情多易感，取次關心。平明又西去也，望關山、古道馬駸駸。回首當年一夢，笑將濁酒重斟。
木蘭花慢
作者：呂勝己
朝代：宋

朝天門外路，路坦坦、走瑤京。悔年少狂圖，爭名遠宦，為米孤征。星星。半凋鬢髮，事千端、回首只堪驚。居士新來悟也，渭川小隱初成。臨清。巧創幽亭。真富貴、享安榮。有猿鳥清謳，松篁森衛，檜柏雙旌。蛙鳴。自然鼓吹，粲林華、前後錦圍屏。須信早朝雞唱，未如夜枕灘聲。
木蘭花慢
作者：呂勝己
朝代：宋

對軒轅古鏡，照華髮、短刁騷。念壯歲心情，平生志氣，可笑徒勞。雲中謾誇魏尚，請休論、定遠說班超。總是黃粱一夢，怎如塵外逍遙。蠻徭。洞入雲宵。算無分、到仙曹。願歸隱閩山，來臨渭水，葺個雲巢。樓居共、真仙伴侶，又有時、混跡入漁樵。且恁隨緣玩世，帝鄉路覺迢迢。
木蘭花慢
作者：呂勝己
朝代：宋

平生花恨少，又那得、酒中愁。自禪板停參，蒲團悟罷，身世忘憂。南柯舊時太守，盡當年、富貴即時休。莫羨痴兒小子，心心念念封侯。優遊。取次凝眸。春浩浩、思悠悠。愛萬木欣榮，幽泉流注，好鳥勾舟，感生生、自然造化，玩吾心、此外復何求。應有知音共賞，定當一語相投。
沁園春
作者：呂勝己
朝代：宋

月晃西窗，風掀斗帳，曉來夢迴。見滿川驚鷺，長空瑞鶴，聯翩來下，翔舞徘徊。旋放金磐承積塊，更輕撼瓊壺撩凍澌。氈幃小，近寶爐獸炭，瀋水蘭煤。寒威。酒力相欺。薦綠蟻霜螯左右持。問歲歲禎祥，如何中斷，年年梅月，因甚愆期。上紺碧樓，城高百尺，看白玉虯龍奔四圍。紛爭罷，正殘鱗敗甲，天上交飛。
清平樂
作者：呂勝己
朝代：宋

紅塵久住。仙馭凌波去。本似行雲無定處。那更臘殘風雨。瑤芳片片輕飛。但留青子欒枝。孤負歲寒幽意，如今卻與春宜。
清平樂
作者：呂勝己
朝代：宋

靈心暗屬。髻壘黃金粟。寂靜虛堂情不足。微步徘徊山麓。蕊珠宮裡新妝。生香全似瑤芳。應為鶯花留戀，人間暫歇鸞鳳。
滿江紅
作者：呂勝己
朝代：宋

慘慘枯梢，初疑似、真酥點滴。見深紅蒂萼，方認早梅訊息。粉豔牽連春意動，冰姿照映霜華白。伴蒼松、修竹似幽人，相尋覓。香遠近，枝南北。幽澗畔，疏籬側。便傭兒販婦，也知憐惜。渭水漁翁方入社，西湖處士成陳跡。愛平生、炯炯歲寒心，無今昔。
瑞鶴仙
作者：呂勝己
朝代：宋

人生如意少。誰得似仙翁，身名俱好。亨衢騰踏早。駕雙旌五馬，便居蓬島。閩山蜀道。秉玉節、油幢屢到。號當今、有腳陽春，處處變愁成笑。尤妙。晚陪論道。密贊調元，虎符重剖。去勞自保。奉香火、歸來了。見煌煌甲第，兩兩龍駒，綠鬢朱顏未到。是平生、種德陰功，自天有報。
瑞鶴仙
作者：呂勝己
朝代：宋

倚闌觀四遠。近有客登臨，故相磨難。山形欠舒展。小峰巒雲樹，晦明更變。江淮楚甸。又何曾、分明在眼。但臨深、自覺身高，未可便名博見。休辨。吾心樂處，不要他人，共同稱善。痴兒淺淺。因他謾說一遍。問還知宴坐，回光收視，大地河山盡現。待於中、會得些時，舉觴奉勸。
瑞鶴仙
作者：呂勝己
朝代：宋

殘梅飄簌簌。看柳上春歸，揉條新綠。嬌鶯離幽谷。弄彈簧清響，飛遷喬木。年華迅速。嘆浮生、流暉轉燭。自春來、每每遨遊，多辦九霞醽醁。溪北。踏青微步，鬥草慵眠，錦裀花褥。鉛華簇簇。歌聲妙、間絲竹。愛一川好處，高山流水，不減城南杜曲。笑平生、卓地無錐，老來富足。
瑞鶴仙
作者：呂勝己
朝代：宋

金枝聯玉葉。世代有宗英，聲華燁燁。君侯更超絕。抱不群才氣，壯圖英發。津途軌轍。□武上、青宵迥別。自玉階、契合君王，拍拍滿懷風月。奇絕。身居蕭散，志在功名，眼高天闊。恩來魏闋。長江上、駐旌節。待胡塵有警，綸巾羽扇，談笑周郎事業。恁時看、國倚強宗，詔褒偉烈。
瑞鶴仙
作者：呂勝己
朝代：宋

南州春又到。向臘盡冬殘，冰姑先報。芳心愛春早。露生香馥馥，靚妝皎皎。詩人最巧。道竹外、斜枝更好。旋移根引水，澆培松竹，湊成三妙。回首。當年客裡，荊棘途中，幸陪歡笑。閒愁似掃。記風雪、關山道。待飄花結子，和羹煮酒，還我山居送老。那青紅、浪蕊浮花，盡鋤去了。
謁金門
作者：呂勝己
朝代：宋

芳思切，舊事不堪重說。濃露凝香花噴血。花心雙蛺蝶。燕語鶯啼都歇。又過清明時節。記得離歌三兩闋。未歌先哽咽。
謁金門
作者：呂勝己
朝代：宋

芳信拆。漏洩東君訊息。帝殿寶爐煙未熄。龍香飄片白。點綴枯梢的皪。疏影搖盪寒碧。指與纖纖教自摘。枝橫雲鬢側。
謁金門
作者：呂勝己
朝代：宋

花滿樹。兩個黃鸝相語。恰似碧城雙玉女。對歌還對舞。可惜娟娟楚楚。同伴彩雲歸去。居士心如泥上絮。那能無恨處。
謁金門
作者：呂勝己
朝代：宋

嗟久客。又見他鄉寒食。流水斷橋春寂寂。孤村煙火息。白去紅飛無跡。千樹總成新碧。醉裡傷春愁似織。東風欺酒力。
謁金門
作者：呂勝己
朝代：宋

天氣暖。開了荼䕷一半。紅日遲遲風拂面。階前花影亂。俊雅風流不見。定被鶯花留戀。千尺遊絲舒又罥。系人心上線。
謁金門
作者：呂勝己
朝代：宋

春又過。那更雨摧風挫。留得淺紅三兩朵。竹梢煙霧鎖。把酒對花危坐。多病多愁都可。舞蝶遊蜂迷道左。惜春忙似我。
謁金門
作者：呂勝己
朝代：宋

歌罷奏。斂步拂開羅袖。寶扇輕搖香汗透。軟香沾素手。小立偎人良久。一寸嬌波橫溜。心事未言眉已皺。無端催勸酒。
謁金門
作者：呂勝己
朝代：宋

秋夜靜。屋上狂風初定。兩兩啼蛄相答應。燈蛾搖燭影。枕上雞聲遙聽。起舞良宵偏永。明日謾尋弓劍整。衰顏重攬鏡。
長相思
作者：呂勝己
朝代：宋

體夭夭。步飄飄。綬帶金泥縷絳綃。瓏璁趁步搖。淺霞消。兩峰遙。斜插層樓金繫腰。花羞人面嬌。
長相思
作者：呂勝己
朝代：宋

冒寒吹。訪瓊姬。行到青山遇玉肌。凝情慾待誰。山疏籬。手同攜。踏月隨香清夜歸。乘歡撥凍醅。
長相思
作者：呂勝己
朝代：宋

展顰蛾。抹流波。並插玲瓏碧玉梭。松分兩髻螺。曉霜和。凍輕呵。拍罷陽春白雪歌。偎人春意多。
鵲橋仙
作者：呂勝己
朝代：宋

銀花千里，玉階三尺，遠近高低一色。天公今歲被詩催，特地放、冬前四白。梅梢竹外，頻頻輕撼，嫌亂瑤芳素質。耐寒相對不勝清，氈帳底、偎紅未得。
點絳唇
作者：呂勝己
朝代：宋

一葉扁舟，浮家來向江邊住。這回歸去。作個漁樵侶。不掛征帆，也莫遙雙櫓。天涯路。雲山煙渚。總是留人處。
點絳唇
作者：呂勝己
朝代：宋

瑞氣盈門，神仙謫下看看到。已知消耗。弧矢呈祥了。種德陰功，自有多男報。還知道。果生蓬島。不比人間早。
點絳唇
作者：呂勝己
朝代：宋

滿路梅花，為誰開遍春風萼。短亭蕭索。草草傳杯酌。送子先歸，我羨遼東鶴。他年約。瘦藤芒履。共子同丘壑。
點絳唇
作者：呂勝己
朝代：宋

桂子飄香，江南秋老霜風作。自憐漂泊。幾度傷離索。孤館迢迢，滿引村醪酌。情無著。好音難託。又失黃花約。
點絳唇
作者：呂勝己
朝代：宋

日月無根，迴圈常共天難老。世間擾擾。只見閒煩惱。滿酌高吟，便是今生了。還知道。舊時官好。幾個新華表。
調笑令
作者：呂南公
朝代：宋

華草。華草。秀髮乘春更好。深心密竹紛紛。妖韶隨處動人。人動。人動。王孫公子情重。
調笑令
作者：呂南公
朝代：宋

行客。行客。身世東西南北。家林迢遞不歸。歲時悲盛淚垂。垂淚。垂淚。兩鬢與霜相似。
水龍吟
作者：呂同老
朝代：宋

素肌不汙天真，曉來玉立瑤池裡。亭亭翠蓋，盈盈素靨，時妝淨洗。太液波翻，霓裳舞罷，斷魂流水。甚依然、舊日濃香淡粉，花不似，人憔悴。欲喚凌波仙子。泛扁舟、浩波千里。只愁回首，冰簾半掩，明璫亂墜。月影悽迷，露華零落，小闌誰倚。共芳盟，猶有雙棲雪鷺，夜寒驚起。
齊天樂
作者：呂同老
朝代：宋

綠蔭初蔽林塘路，悽悽乍流清韻。倦咽高槐，驚嘶別柳，還憶當曾聽。西窗夢醒。嘆弦絕重調，珥空難整。綽約冰綃，夜深誰念露華冷。不知身世易老，一聲聲斷續，頻報秋信。墜葉山明，疏枝月小，惆悵齊姬薄倖。餘音未盡。早枯翼飛仙，暗嗟殘景。見洗冰奩，怕翻雙翠鬢。
失調名
作者：呂岩
朝代：宋

鼎裡坎離，壺中天地，滿懷風月，一吸虛空。塵寰裡，何人識我，開口問鴻濛。雲中。三弄笛，岳陽樓外，天遠霞紅。笑騎黃鶴，暫過海陵東。拂袖呵呵歸去，鑾和玉珮，風響喬松。君若要，知吾蹤跡，試與問仙翁。
沁園春
作者：呂岩
朝代：宋

琳館清標，瓊臺麗質，何年天上飛來。揚州暫倚，后土為深栽。獨立乾坤一樹，春風佔、萬朵齊開。天然巧，蕊珠圓簇，玉瓣輕裁。見一花九朵，類玲瓏玉斝，錯落瓊杯。得滿盛香露，洗盪塵埃。是真元孕育，有仙風道骨，豈是凡胎。問真宰，難留下土，攜而上蓬萊。
沁園春
作者：呂岩
朝代：宋

七返還丹，在人先須，煉已待時。正一陽初動，中宵漏永，溫溫鉛鼎，光透簾幃。造化爭馳，虎龍交合，進火工夫猶鬥危。曲江上，看月華瑩靜，有個烏飛。當時。自飲刀圭。又誰信無中養就兒。辨水源清濁，木金間隔，不因師指，此事難知。道要玄微，天機深遠，下手速修猶太遲。蓬萊路，仗三千行滿，動步雲歸。
印纍纍
作者：呂本中
朝代：宋

印纍纍，綬若若，不如相逢一餉樂。
谷量牛馬斗量珠，不如閉門細讀平生書，居閑意氣或有餘。
利害毫髮過，不能以手援其軀。
風吹月明，落我庭樹。
宿烏夜驚，徐徐飛去。
晝夜有程，汝何不住。
前畏彈射，後畏網羅。
孰視鴻鵠，雲霄可摩。
亦知人生，如意少不如意多。
富貴欲長保，執斧不見柯。
印纍纍如此，宿鳥飛去何。
如夢令
作者：呂本中
朝代：宋

海雁橋邊春苦。幾見落花飛絮。重到柳行西，懶問畫樓何處。凝佇。凝佇。十頃荷花風雨。
書寄浹上人
作者：呂本中
朝代：宋

胸中無一毫事，筆下有千斛力。
走徧江南江北山，滿堂禪和不相識。
清平樂
作者：呂本中
朝代：宋

故人何處。同在江南路。百種舊愁分不去。枉被落花留住。舊愁百種誰知。除非是見伊時。最是一春多病，等閒過了酴醿。
滿江紅
作者：呂本中
朝代：宋

東里先生，家何在、山陰溪曲。對一川平野，數間茅屋。昨夜岡頭新雨過，門前流水清如玉。抱小橋、回合柳參天，搖新綠。疏籬下，叢叢菊。虛簷外，蕭蕭竹。嘆古今得失，是非榮辱。須信人生歸去好，世間萬事何時足。問此春、春醞酒何如，今朝熟。
長相思
作者：呂本中
朝代：宋

要相忘。不相忘。玉樹郎君月豔娘。幾回曾斷腸。欲下床。卻上床。上得床來思舊鄉。北風吹夢長。
傾杯令·傾杯樂
作者：呂渭老
朝代：宋

隔座藏鉤，分曹射覆，燭豔漸催三鼓。箏按教坊新譜。樓外月生春浦。徘徊爭忍忙歸去。怕明朝、無情風雨。珍花美酒團坐，且作尊前笑侶。
傾杯令·杯傾樂
作者：呂渭老
朝代：宋

楓葉飄紅，蓮房肥露，枕蓆嫩涼先到。簾外蟾華如掃。枝上啼鴉催曉。秋風又送潘郎老。小窗明、疏螢淺照。登高送遠惆悵，白髮至今未了。
夜遊宮
作者：呂渭老
朝代：宋

簾外繁霜未掃。樓角動、玉繩橫曉。百和交焚瑞煙繞。霽霞明，畫屏深，天渺渺。喜色連池沼。薦眉壽、玉兒嬌小。早晚除書下天表。日初長，莫等閒，孤一笑。
夢玉人引
作者：呂渭老
朝代：宋

上危梯盡，盡畫閣迥，晝簾垂。曲水飄香，小園鶯喚春歸。舞袖弓彎，正滿城、菸草悽迷。結伴踏青，趁蝴蝶雙飛。賞心歡計，從別後、無意到西池。自檢羅囊，要尋紅葉留詩。懶約無憑，鶯花都不知。怕人問，強開懷、細酌酴醿。
如夢令
作者：呂渭老
朝代：宋

花趁清明爭展。白白紅紅滿院。莫怪淚痕多，愛底不能得見。凝戀。凝戀。門外雨飛簾卷。
如夢令
作者：呂渭老
朝代：宋

百和寶釵香佩。短短同心霞帶。清鏡照新妝，巧畫一雙眉黛。多型。多型。偷觀榴花窗外。
如夢令
作者：呂渭老
朝代：宋

珠閣雨簾高卷。望斷碧梧牆院。短夢有幽尋，曉枕一峰雲亂。誰見。誰見。風散菊英千片。
如夢令
作者：呂渭老
朝代：宋

多謝西池桃李。伴我一春沈醉。能有幾多香，陪了一江來淚。憔悴。憔悴。又是落花鋪地。
念奴嬌
作者：呂渭老
朝代：宋

暮雲收盡，霽霞明、高擁一輪寒玉。簾影橫斜房戶靜，小立啼紅蔌蔌。素鯉頻傳，蕉心微展，雙蕊明紅燭。開門疑是，故人敲撼窗竹。長記那裡西樓，小寒窗靜，盡掩風箏鳴屋。淚眼燈光情未盡，盡覺語長更促。短短霞杯，溫溫羅帊，妙語書裙幅。五湖何日，小舟同泛春綠。
情久長
作者：呂渭老
朝代：宋

鎖窗夜永，無聊盡作傷心句。甚近日、帶紅移眼，梨臉擇雨。春心償未足，怎忍聽、啼血催歸杜宇。暮帆掛、沈沈暝色，袞袞長江，流不盡、來無據。點檢風光，歲月今如許。趁此際、浦花汀草，一棹東去。雲窗霧閣，洞天曉、同作煙霞伴侶。算誰見、梅簾醉夢，柳陌晴遊，應未許、春知處。
情久長
作者：呂渭老
朝代：宋

冰梁跨水，沈沈霽色遮千里。怎向我、小舟孤楫，天外飄逐。夜寒侵短髮，睡不穩、窗外寒風漸起。歲華暮、蟾光射雪，碧瓦飄霜，塵不動、寒無際。雞咽荒郊，夢也無歸計。擁繡枕、斷魂殘魄，清吟無味。想伊睡起，又念遠、樓閣橫枝對倚。待歸去、西窗剪燭，小閣凝香，深翠幕、饒春睡。
惜分釵·擷芳詞
作者：呂渭老
朝代：宋

春將半。鶯聲亂。柳絲拂馬花迎面。小堂風。暮樓鍾。草色連雲，暝色連空。重重。鞦韆畔。何人見。寶釵斜照春妝淺。酒霞紅。與誰同。試問別來，近日情悰。忡忡。
惜分釵·擷芳詞
作者：呂渭老
朝代：宋

重簾掛。微燈下。背蘭同說春風話。月盈樓。淚盈眸。覷著紅裀，無計遲留。休休。鶯花謝。春殘也。等閒泣損香羅帕。見無由。恨難收。夢短屏深，清夜悠悠。悠悠。
握金釵
作者：呂渭老
朝代：宋

向晚小妝勻，明窗倦裁剪。見花清淚遮眼。開盡繁桃又春晚。心下事，比年時，都較懶。胡蝶入簾飛，郎聲似鶯囀。見來無計拘管。心似芭蕉乍舒展。歸去也，夕陽斜，紅滿院。
握金釵
作者：呂渭老
朝代：宋

風日困花枝，晴蜂自相趁。晚來紅淺香盡。整頓腰肢暈殘粉。弦上語，夢中人，天外信。青杏已成雙，新尊薦櫻筍。為誰一和銷損。數著佳期又不穩。春去也，怎當他，清晝永。
撲蝴蝶近·撲蝴蝶
作者：呂渭老
朝代：宋

風荷露竹，秋意侵疏鬢。微燈曲幾。有簾通桂影。乍涼衣著，輕明微醉，歌聲聽穩。新愁殢人方寸。怎不悶。當初欲憑，燕翼西飛寄歸信。小窗睡起，梁間都去盡。夜長旅枕先知，秋杪黃花漸近。一成為伊銷損。
撲蝴蝶近·撲蝴蝶
作者：呂渭老
朝代：宋

分釵綰髻，洞府難分手。離觴短闋，啼痕冰舞袖。馬嘶霜滑，橋橫路轉，人依古柳。曉色漸分星斗。怎分剖。心兒一似，傾入離愁萬千鬥。垂鞭佇立，傷心還病酒。十年夢裡嬋娟，二月花中豆蔻。春風為誰依舊。
木蘭花慢
作者：呂渭老
朝代：宋

石榴花謝了，正荷葉、蓋平池。試瑪瑙杯深，琅玕簟冷，臨水簾帷。知他故人甚處，晚霞明、斷浦柳枝垂。唯有松風水月，向人長似當時。依依。望斷水窮，雲起處、是天涯。奈燕子樓高，江南夢斷，虛費相思。新愁暗生舊恨，更流螢、弄月入紗衣。除卻幽花軟草，此情未許人知。
木蘭花慢
作者：呂渭老
朝代：宋

桂鄉雲萬縷，更飛雨、洗香車。念密會經年，銀潢浪阻，玉露期賒。靈星瑞橋對展，散匆匆、喜色滿天涯。回首丁寧曉角，未宜吹動梅花。家家。竟賞彩茸，穿桂影、醉流霞。漸舞袖翻鸞，歌聲綴鳳，釵影交加。人間共饒宴樂，算天孫、怎忍遣河斜。莫惜西樓剪燭，大家同到啼鴉。
木蘭花慢
作者：呂渭老
朝代：宋

對修篁萬個，更疏雨、洗琅玕。望燕外晴絲，鷗邊水葉，胡蝶成團。榴紅勸人把酒，泛菖蒲、對客不成歡。金縷新番彩索，始知今歲衣寬。年年。此日青樓，花缺處、倚闌干。記小扇清歌，蠻箋妙墨，不覺更殘。可憐舊遊似夢，向人人、未減一枝蘭。縱有千金莫惜，大家沈醉花間。
極相思
作者：呂渭老
朝代：宋

拂牆花影飄紅。微月辨簾櫳。香風滿袖，金蓮印步，狹徑迎逢。笑面乍開遠斂翠，正花時、卻恁西東。別房初睡，斜門未鎖，且更從容。
極相思
作者：呂渭老
朝代：宋

西園鬥草歸遲。隔葉囀黃鸝。闌干醉倚，鞦韆背立，數遍佳期。寒食清明都過了，趁如今、芍藥薔薇。衩衣吟露，歸舟纜月，方解開眉。
水龍吟
作者：呂渭老
朝代：宋

年年九月西湖，繡船繼日笙簫擁。五雲深處，紅簾一桁，語鶯歌鳳。群玉峰頭，影娥池畔，煙霞飛動。認蓬瀛仙子，雲程路遠，貪人世、瑤池夢。要看黃塵清海，戲真珠、麻姑清縱。曲門自有，菊金芳砌，月篦浮棟。子著宮桃，舞翻官柳，霞杯纖捧。待明年更把，西風妙曲，按成新弄。
水龍吟
作者：呂渭老
朝代：宋

五湖春水茫茫，夢魂夜逐楊花去。汀花岸草，佳人微笑，眼波橫注。借問劉郎，心期則甚，一成無據。自春來淚滿，挼藍袖口，沒整頓，心情處。聞道相如病渴，念文君、白頭新句。相思兩地，無窮煙水，一庭花霧。錦字藏頭，織成機上，一時分付。問他年，更有微雲淡月，重來兮否。
沁園春
作者：呂渭老
朝代：宋

復把元宵，等閒過了，算來告誰。整二年三歲，尊前笑處，知他陪了，多少歌詩。豈信如今，不成些事，還是無聊空皺眉。爭知道，冤家誤我，日許多時。心兒。轉更痴迷。又疑道、清明得共伊。但自家晚夜，多方遣免，不須煩惱，雨月為期。用破身心，博些歡愛，有後不成人便知。從來是，這風流伴侶，有分雙飛。
河傳
作者：呂渭老
朝代：宋

斜紅照水。似晴空萬里。明霞相倚。逐伴笑歌，小立綠槐陰裡。誚沒些，春氣味。紛紛覷著閒桃李。淺淺深深，不滿遊人意。幽豔一枝，向晚重簾深閉。是青君、愛惜底。
清平樂
作者：呂渭老
朝代：宋

水瓶石硯。敗壁蝸書篆。窗下日舒縫衲線。屋角晚風飛霰。上元燈火佳時。長廊語笑追隨。高臥一番紙帔，覺來月貫南枝。
滿江紅
作者：呂渭老
朝代：宋

山繞吳城，修竹外、滿林圍碧。任孤檣百丈，遠牽江色。政簡民閒無一事，同遊仍是鴛鸞客。到晚年、遺愛續新題，都堪說。修門賦，今誰續。痛飲士，天應惜。正彩霞垂帔，暮風飄瑟。笑疾禪痴今在否，風燈石火同飄忽。去醉鄉、深處著身心，休銘櫛。
滿江紅
作者：呂渭老
朝代：宋

燕拂危檣，斜日外、數峰凝碧。正暗潮生渚，暮風飄席。初過南村沽酒市，連空十頃菱花白。想故人、輕箑障遊絲，聞遙笛。魚與雁，通訊息。心與夢，空牽役。到如今相見，怎生休得。斜抱琵琶傳密意，一襟新月橫空碧。問甚時、同作醉中仙，煙霞客。
百宜嬌·眉嫵
作者：呂渭老
朝代：宋

隙月垂篦，亂蛩催織，秋晚嫩涼房戶。燕拂簾旌，鼠窺窗網，寂寂飛螢來去。金鋪鎮掩，謾記得、花時南浦。約重陽、萸糝菊英，小樓遙夜歌舞。銀燭暗、佳期細數。簾幕漸西風，午窗秋雨。葉底翻紅，水面皺碧，燈火裁縫砧杵。登高望極，正霧鎖、官槐歸路。定須相將，寶馬鈿車，訪吹簫侶。
眼兒媚
作者：呂渭老
朝代：宋

曉釵催鬢語南風。碧澗小橋通。榆陰短短，露光炯炯，滿地花紅。天涯不見歸帆影，蜂蝶盡西東。宿酲漸解，殘妝猶在，曉日簾櫳。
眼兒媚
作者：呂渭老
朝代：宋

循檻琅玕粉沾衣。一片子規啼。蓬壺夢短，蜀衾香遠，愁損腰肢。石城堂上雙雙燕，應傍莫愁飛。春江艇子，雪中梅下，知與誰期。
謁金門
作者：呂渭老
朝代：宋

人已老。春亦不留些少。花盡葉長蠶又抱。子規啼未了。往事不論多少。且向尊前一笑。白髮滿頭愁已到。路長波渺渺。
選冠子
作者：呂渭老
朝代：宋

雨溼花房，風斜燕子，池閣晝長春晚。檀盤戰象，寶局鋪棋，籌畫未分還懶。誰念少年，齒怯梅酸，病疏霞盞。正青錢遮路，綠絲明水，倦尋歌扇。空記得、小閣題名，紅箋青制，燈火夜深裁剪。明眸似水，妙語如弦，不覺曉霜雞喚。聞道近來，箏譜慵看，金鋪長掩。瘦一枝梅影，回首江南路遠。
選冠子
作者：呂渭老
朝代：宋

風約晴雲，花乾宿露，簾幕萬家清曉。青帘賽酒，小塢藏春，冶葉豔枝相照。羊駕小車，笑逐遊人，遠迷芳草。更紅英飛舞，繡茵連線，霧臺煙沼。年少日、細馬戎韉，紅靴玉帶，同指軟塵西笑。珍珠戲擲，彩筆搜奇，不覺暮春鶯老。誰見這回，霜點髯衰，事縈懷抱。訴一春心事，燕子周遮來了。
醉蓬萊
作者：呂渭老
朝代：宋

任落梅鋪綴，雁齒斜橋，裙腰芳草。閒伴遊絲，過曉園庭沼。廝近清明，雨晴風軟，稱少年尋討。碧縷牆頭，紅雲水面，柳堤花島。誰信而今，怕愁憎酒，對著花枝，自疏歌笑。鶯語丁寧，問甚時重到。夢筆題詩，帊綾封淚，向鳳簫人道。處處傷心，年年遠念，惜春人老。
鵲橋仙
作者：呂渭老
朝代：宋

西風不落，薄衾孤枕，記起花時些個。宿愁新恨兩關心，說道理、分疏不可。別愁如絮，佳期何在，古屋蕭蕭燈火。打窗風雨又何消，夢未就、依前驚破。
點絳唇
作者：呂渭老
朝代：宋

俊眼犀心，尊前如有乘鸞便。過愁傳怨。只許燈光見。見了重休，河漢明遮斷。深深院。亂風飄霰。揉了雙羅燕。
點絳唇
作者：呂渭老
朝代：宋

扇列紅鸞，赭黃日色明金殿。御香蔥茜。寶仗香風暖。咫尺天顏，九奏朝陽管。群臣宴。醉霞凝面。午漏傳宮箭。
齊天樂
作者：呂渭老
朝代：宋

香紅飄沒明春水，寒食萬家遊舫。整整斜斜，疏疏密密，簾纈旗紅相望。江波盪漾。稱彩艦龍舟，繡衣霞槳。舞楫爭先，歌笑簫鼓亂清唱。重來劉郎又老，對故園桃紅春晚，盡成惆悵。淚雨難晴，愁眉又結，翻覆十年手掌。如今怎向。念舞板歌塵，遠如天上。斜日回舟，醉魂空舞揚。
天府
作者：员兴宗
朝代：宋

渊渊西土，惟天之府。
昔际大吏，以貙以虎。
不宽如之何，民亦仇止。
不俭如之何，人亦悴止。
有羡其输，有丰其橐。
左公右卿，则觊我得。
厥佐联联，乃翼乃前。
嗟我君子，则噤不言。
戾极而倾，疾用不宁。
既殛既鉏，伊我皇明。
皇曰西土，惟我有痌。
其守自今，惟宽俭是庸。
格其难顽，慰其嚬呻。
皇言载恩，侯心载仁。
孰是远斯，而不率驯。
瞻彼江梁，我民我阜。
惟皇之德，惟侯之守。
敢耻于词，以诏不朽。
天府
作者：员兴宗
朝代：宋

渊渊西土，惟天之府。昔际大吏，以貙以虎。不宽如之何，民亦仇止。不俭如之何，人亦悴止。有羡其输，有丰其橐。左公右卿，则觊我得。厥佐联联，乃翼乃前。嗟我君子，则噤不言。戾极而倾，疾用不宁。既殛既锄，伊我皇明。皇曰西土，惟我有痌。其守自今，惟宽俭是庸。格其难顽，慰其嚬呻。皇言载恩，侯心载仁。孰是远斯，而不率驯。瞻彼江梁，我民我阜。惟皇之德，惟侯之守。敢耻于词，以诏不朽。
春從天上來
作者：周伯陽
朝代：宋

浩蕩青冥。正涼露如洗，萬里虛明。鼓角悲健，秋入重城。彷佛石上三生。指蓬萊雲路，渺何許、月冷風清。倚南樓、一聲長笛，幾點殘星。西風舊年有約，聽候蛩語夜，客裡心驚。紅樹山深，翠苔門掩，想見露草疏螢。便乘風歸去，闌干外、河漢西傾。笑淹留，劃然孤嘯，雲白天青。
木蘭花慢
作者：周孚先
朝代：宋

訪梅江路遠，喜春在、劍川湄。正雁磧雲深，漁村笛晚，茸帽斜敧。舊遊不堪回首，更文園、多病減腰圍。惟有秋娘聲價，風流仍似前時。依稀壁粉舊曾題。菸草半悽迷。嘆單父臺荒，黃公壚寂，難覓佳期。誰家歌樓催雪，遣夜來、風雨緊些兒。醉後唾壺敲缺，龍光搖動晴漪。
一萼紅
作者：周密
朝代：宋

步深幽。正雲黃天淡，雪意未全休。鑑曲寒沙，茂林菸草，俯仰千古悠悠。歲華晚、漂零漸遠，誰念我、同載五湖舟。磴古松斜，崖陰苔老，一片清愁。回首天涯歸夢，幾魂飛西浦，淚灑東州。故國山川，故園心眼，還似王粲登樓。最憐他、秦鬟妝鏡，好江山、何事此時遊。為喚狂吟老監，共賦銷憂。
一萼红登蓬莱阁有感
作者：周密
朝代：宋

步深幽，正云黄天淡，雪意未全休。鉴曲寒沙，茂林烟草，俯仰千古悠悠。岁华晚，漂零渐远，谁念我，同载五湖舟？磴古松斜，崖阴苔老，一片清愁。回首天崖归梦，几魂飞西浦，泪洒东州。故国山川，故园心眼，还似王粲登楼。最负他，秦鬟妆镜，好河山，何事此时游！为唤狂吟老监，共赋销忧。
三犯渡江雲·渡江雲
作者：周密
朝代：宋

冰溪空歲晚，蒼茫雁影，淺水落寒沙。那回乘夜興，雲雪孤舟，曾訪故人家。千林未綠，芳信暖、玉照霜華。共憑高，聯詩喚酒，暝色奪昏鴉。堪嗟。澌鳴玉佩，山護雲衣，又扁舟東下。想故園、天寒倚竹，袖薄籠紗。詩筒已是經年別，早暖律、春動香葭。愁寄遠，溪邊自折梅花。
倚風嬌近
作者：周密
朝代：宋

雲葉千重，麝塵輕染金縷。弄嬌風軟、霞綃舞。花國選傾城，暖玉倚銀屏，綽約娉婷，淺素宮黃爭嫵。生怕春知，金屋藏嬌深處。蜂蝶尋芳無據。醉眼迷花映紅霧。修花譜。翠毫夜溼天香露。
北山四时招隐辞
作者：周密
朝代：宋

绿意动兮崇兰，暖回薄兮千岩。蘼芜齐兮绣谷，芳菲菲兮鸟关关。步桃坞兮曲折，叩兰若兮檀栾。佩九茎兮窈窕，采三秀兮巑岏。石田肥兮可莳，溪毛秀兮堪餐。赋荣木兮胥悦，浩生意兮修蕃。田歌起兮啁哳，殷社鼓兮紞紞。山中春兮可乐，王孙不来兮謇谁留兮他山。草木舞兮山深，蜩蚻弄兮淙铿。息琼阜兮嘉荫，漱玉涧兮甘清。泛夫容兮十顷，搴朱实兮千寻。虬松兮五鬣，凤草兮三棱。雨龙归兮灵洞，夜鹤化兮仙岑。羌谁招兮太史，耿清夕兮猿吟。逃暍影兮散虑，极幽讨兮峥嵘。乐吾山兮长夏，归来兮濯沧浪之尘缨。灏气泛兮虚寥，商籁发兮萧骚。策逍遥兮玉囿，驾言陟兮弁之椒。石林林兮献状，浮空倒影兮清苕。漭具区兮泻碧，若杯水兮堂坳。披素怀兮佩明月，■然啸兮泠飙。阅古今兮宇宙，一日非近兮千载非遥。嗟湛辈兮堙灭其奚数，慨其感兮临高。水竹清兮秋晚，赋丛桂兮谁招。风栗栗兮云黄，梅事动兮贞芳。纷白月兮广野，屑宝璐兮平冈。云可怡兮日可献，野可撷兮水可湘。拾樵苏兮野爨，储橡栗兮山粮。竹房深兮云暖，芸几净兮春芗。官无徵兮村静，年屡有兮金穰。我今不乐兮岁迟暮，处嘉遁兮徜徉。击鲜拊缶兮聊以卒岁，谁争子所兮乐其乐兮无央。
北山四时招隐辞·其三
作者：周密
朝代：宋

灏气泛兮虚寥，商籁发兮萧骚。策逍遥兮玉囿，驾言陟兮弁之椒。石林林兮献状，浮空倒影兮清苕。漭具区兮泻碧，若杯水兮堂坳。披素怀兮佩明月，■然啸兮泠飙。阅古今兮宇宙，一日非近兮千载非遥。嗟湛辈兮堙灭其奚数，慨其感兮临高。水竹清兮秋晚，赋丛桂兮谁招。
北山四时招隐辞·其四
作者：周密
朝代：宋

风栗栗兮云黄，梅事动兮贞芳。纷白月兮广野，屑宝璐兮平冈。云可怡兮日可献，野可撷兮水可湘。拾樵苏兮野爨，储橡栗兮山粮。竹房深兮云暖，芸几净兮春芗。官无徵兮村静，年屡有兮金穰。我今不乐兮岁迟暮，处嘉遁兮徜徉。击鲜拊缶兮聊以卒岁，谁争子所兮乐其乐兮无央。
北山四时招隠辞·其三
作者：周密
朝代：宋

灏气泛兮虚寥，商籁发兮萧骚。
策逍遥兮玉囿，驾言陟兮弁之椒。
石林林兮献状，浮空倒影兮清苕。
漭具区兮泻碧，若杯水兮堂坳。
披素怀兮佩明月，𪡧然啸兮泠飙。
阅古今兮宇宙，一日非近兮千载非遥。
嗟湛辈兮堙灭其奚数，慨其感兮临高。
水竹清兮秋晚，赋丛桂兮谁招。
北山四时招隠辞·其四
作者：周密
朝代：宋

风栗栗兮云黄，梅事动兮贞芳。
纷白月兮广野，屑宝璐兮平冈。
云可怡兮日可献，野可撷兮水可湘。
拾樵苏兮野爨，储橡栗兮山粮。
竹房深兮云暖，芸几浄兮春芗。
官无征兮村静，年屡有兮金穰。
我今不乐兮岁迟暮，处嘉遯兮徜徉。
击鲜拊缶兮聊以卒岁，谁争子所兮乐其乐兮无央。
北山四時招隠辭·其一
作者：周密
朝代：宋

綠意動兮崇蘭，暖回薄兮千巖。
蘼蕪齊兮繡谷，芳菲菲兮鳥關關。
步桃塢兮曲折，叩蘭若兮檀欒。
珮九莖兮窈窕，采三秀兮巑岏。
石田肥兮可蒔，溪毛秀兮堪餐。
賦榮木兮胥悅，浩生意兮修蕃。
田歌起兮啁哳，殷社鼓兮紞紞。
山中春兮可樂，王孫不來兮謇誰留兮他山。
北山四時招隠辭·其三
作者：周密
朝代：宋

灝氣泛兮虛寥，商籟發兮蕭騷。
策逍遥兮玉囿，駕言陟兮弁之椒。
石林林兮獻狀，浮空倒影兮清苕。
漭具區兮瀉碧，若杯水兮堂坳。
披素懷兮佩明月，𪡧然嘯兮泠飆。
閲古今兮宇宙，一日非近兮千載非遥。
嗟湛輩兮堙滅其奚數，慨其感兮臨高。
水竹清兮秋晚，賦叢桂兮誰招。
北山四時招隠辭·其二
作者：周密
朝代：宋

草木舞兮山深，蜩蚻弄兮淙鏗。
息瓊阜兮嘉蔭，漱玉澗兮甘清。
泛夫容兮十頃，搴朱實兮千尋。
虬松兮五鬣，鳳草兮三稜。
雨龍歸兮靈洞，夜鶴化兮仙岑。
羌誰招兮太史，耿清夕兮猿吟。
逃暍影兮散慮，極幽討兮崢嶸。
樂吾山兮長夏，歸來兮濯滄浪之塵纓。
北山四時招隠辭·其四
作者：周密
朝代：宋

風栗栗兮雲黄，梅事動兮貞芳。
紛白月兮廣野，屑寶璐兮平岡。
雲可怡兮日可獻，野可擷兮水可湘。
拾樵蘇兮野爨，儲橡栗兮山糧。
竹房深兮雲暖，芸几浄兮春薌。
官無徵兮村靜，年屢有兮金穰。
我今不樂兮歲遲暮，處嘉遯兮徜徉。
擊鮮拊缶兮聊以卒歲，誰爭子所兮樂其樂兮無央。
吳山青·長相思
作者：周密
朝代：宋

山青青。水泠泠。養得風煙數畝成。乾坤一草亭。雲無心。竹無心。我亦無心似竹雲。歲寒同此盟。
國香慢·國香
作者：周密
朝代：宋

玉潤金明。記曲屏小几，翦葉移根。經年汜人重見，瘦影娉婷。雨帶風襟零亂，步雲冷、鵝管吹春。相逢舊京洛，素靨塵緇，仙掌霜凝。國香流落恨，正冰鋪翠薄，誰念遺簪。水天空遠，應念礬弟梅兄。渺渺魚波望極，五十弦、愁滿湘雲。淒涼耿無語，夢入東風，雪盡江清。
大聖樂
作者：周密
朝代：宋

嬌綠迷雲，倦紅顰曉，嫩晴芳樹。漸午陰、簾影移香，燕語夢迴，千點碧桃吹雨。冷落錦宮人歸後，記前度蘭橈停翠浦。憑欄久，謾凝想鳳翹，慵聽金縷。留春問誰最苦。奈花自無言鶯自語。對畫樓殘照，東風吹遠，天涯何許。怕折露條愁輕別，更煙暝長亭聽杜宇。垂楊晚，但羅袖、暗沾飛絮。
大聖樂
作者：周密
朝代：宋

虹雨黴風，翠縈蘋渚，錦翻葵徑。正小亭、曲沼幽深，簟枕夢迴，苔色槐陰清潤。暗憶蘭湯初洗玉，襯碧霧籠綃垂蕙領。輕妝了，嫋涼花絳縷，香滿鸞鏡。人閒午遲漏永。看雙燕將雛穿藻井。喜玉壺無暑，涼涵荷氣，波搖簾影。畫舸西湖渾如舊，又菰冷蒲香驚夢醒。歸舟晚，聽誰家、紫簫聲近。
失調名
作者：周密
朝代：宋

商，西風只在垂楊外。
少年遊
作者：周密
朝代：宋

簾消寶篆卷宮羅。蜂蝶撲飛梭。一樣東風，燕梁鶯院，那處春多。曉妝日日隨香輦，多在牡丹坡。花深深處，柳陰陰處，一片笙歌。
慶宮春·高陽臺
作者：周密
朝代：宋

重疊雲衣，微茫雁影，短篷穩載吳雪。霜葉敲寒，風燈搖暈，棹歌人語嗚咽。擁衾呼酒，正百里、冰河乍合。千山換色，一鏡無塵，玉龍吹裂。夜深醉踏長虹，表裡空明，古今清絕。高臺在否，登臨休賦，忍見舊時明月。翠消香冷，怕空負、年芳輕別。孤山春早，一樹梅花，待君同折。
掃花遊·掃地遊
作者：周密
朝代：宋

江蘺怨碧，早過了霜花，錦空洲渚。孤蛩自語。正長安亂葉，萬家砧杵。塵染秋衣，誰念西風倦旅。恨無據。悵望極歸舟，天際煙樹。心事曾細數。怕水葉沈紅，夢雲離去。情絲恨縷。倩回紋為織，那時愁句。雁字無多，寫得相思幾許。暗凝佇。近重陽、滿城風雨。
掃花遊·掃地遊
作者：周密
朝代：宋

柳花颺白，又火冷餳香，歲時荊楚。海棠似語。惜芳情燕掠，錦屏紅舞。怕裡流芳，暗水啼煙細雨。帶愁去。嘆寂寞東園，空想遊處。幽夢曾暗許。奈草色迷雲，送春無路。翠丸薦俎。掩清尊謾憶，舞蠻歌素。怨碧飄香，料得啼鵑更苦。正愁佇。暗春陰、倦簫殘鼓。
曲遊春
作者：周密
朝代：宋

楚苑東風外，颺暖絲情絮，春思如織。燕約鶯期，惱芳情偏在，翠深紅隙。漠漠香塵隔。沸十里、亂弦叢笛。看畫船，盡入西泠，閒卻半湖春色。柳陌。新煙凝碧。映簾底宮眉，堤上游勒。輕暝籠寒，怕梨雲夢冷，杏香愁冪。歌管酬寒食。奈蝶怨、良宵岑寂。正滿湖、碎月搖花，怎生去得。
月邊嬌
作者：周密
朝代：宋

酥雨烘晴，早柳盼顰嬌，蘭芽愁醒。九街月淡，千門夜暖，十里寶光花影。塵凝步襪，送豔笑、爭誇輕俊。笙簫迎曉，翠幕卷、天香宮粉。少年紫曲疏狂，絮花蹤跡，夜蛾心性。戲叢圍錦，燈簾轉玉，拚卻舞勾歌引。前歡謾省。又輦路、東風吹鬢。醺醺倚醉，任夜深春冷。
木兰花慢断桥残雪
作者：周密
朝代：宋

觅梅花信息，拥吟袖、暮鞭寒。自放鹤人归，月香水影，诗冷孤山。等闲。冸寒睍暖，看融城、御水到人间。瓦陇竹根更好，柳边小驻游鞍。琅玕。半倚云湾。孤棹晚、载诗还。是醉魂醒处，画桥第二，奁月初三。东阑。有人步玉，怪冰泥、沁湿锦鵷斑。还见晴波涨绿，谢池梦草相关。
木蘭花慢
作者：周密
朝代：宋

恰芳菲夢醒，漾殘月、轉湘簾。正翠崦收鍾，彤墀放仗，臺榭輕煙。東園。夜遊乍散，聽金壺、逗曉歇花籤。宮柳微開露眼，小鶯寂妒春眠。冰奩。黛淺紅鮮。臨曉鑑、競晨妍。怕誤卻佳期，宿妝旋整，忙上雕軿。都緣探芳起早，看堤邊、早有已開船。薇帳殘香淚蠟，有人病酒懨懨。
木蘭花慢
作者：周密
朝代：宋

塔輪分斷雨，倒霞影、漾新晴。看滿鑑春紅，輕橈佔岸，疊鼓收聲。簾旌。半鉤待燕，料香濃、徑遠趲蜂程。芳陌人扶醉玉，路旁懶拾遺簪。郊坰。未厭遊情。雲暮合、謾消凝。想罷歌停舞，煙花露柳，都付棲鶯。重闉。已催鳳鑰，正鈿車、繡勒入爭門。銀燭擎花夜暖，禁街淡月黃昏。
木蘭花慢
作者：周密
朝代：宋

六橋春浪暖，漲桃雨、鱖初肥。正短棹輕蓑，牽筒荇帶，縈網蓴絲。依稀。岸紅溯遠，漾仙舟、誤入武陵溪。何處金刀膾玉，畫船傍柳頻催。芳堤。漸滿斜暉。舟葉亂、浪花飛。聽暮榔聲合，鷗沈暗渚，鷺起煙磯。忘機。夜深浪靜，任煙寒、自載月明歸。三十六鱗過卻，素箋不寄相思。
木蘭花慢
作者：周密
朝代：宋

晴空搖翠浪，晝禽靜、霽煙收。聽暗柳啼鶯，新簧弄巧，如度秦謳。誰紬。翠絲萬縷，颺金梭、宛轉織芳愁。風嫋餘音甚處，絮花三月宮溝。扁舟。纜系輕柔。沙路遠、倦追遊。望斷橋斜日，蠻腰競舞，蘇小牆頭。偏憂。杜鵑喚去，鎮綿蠻、竟日挽春留。啼覺瓊疏午夢，翠丸驚度西樓。
木蘭花慢
作者：周密
朝代：宋

疏鐘敲暝色，正遠樹、綠愔愔。看渡水僧歸，投林鳥聚，煙冷秋屏。孤雲。漸沈雁影，尚殘簫、倦鼓別遊人。宮柳棲鴉未穩，露梢已掛疏星。重城。禁鼓催更。羅袖怯、暮寒輕。想綺疏空掩，鸞綃翳錦，魚鑰收銀。蘭燈。伴人夜語，怕香消、漏永著溫存。猶憶迴廊待月，畫闌倚遍桐陰。
木蘭花慢
作者：周密
朝代：宋

軟塵飛不到，過微雨、錦機張。正蔭綠池幽，交枝徑窄，臨水追涼。宮妝。蓋羅障暑，泛青蘋、亂舞五雲裳。迷眼紅綃絳彩，翠深偷見鴛鴦。湖光。兩岸瀟湘。風薦爽、扇搖香。算惱人偏是，縈絲露藕，連理秋房。涉江。採芳舊恨，怕紅衣、夜冷落橫塘。折得荷花忘卻，棹歌唱入斜陽。
木蘭花慢
作者：周密
朝代：宋

覓梅花資訊，擁吟袖、暮鞭寒。自放鶴人歸，月香水影，詩冷孤山。等閒。冸寒睍暖，看融城、御水到人間。瓦隴竹根更好，柳邊小駐遊鞍。琅玕。半倚雲灣。孤棹晚、載詩還。是醉魂醒處，畫橋第二，奩月初三。東闌。有人步玉，怪冰泥、沁溼錦鵷斑。還見晴波漲綠，謝池夢草相關。
木蘭花慢
作者：周密
朝代：宋

遊船人散後，正蟾影、印寒湫。看冷沁鮫眠，清宜兔浴，皓彩輕浮。扁舟。泛天鏡裡，溯流光、澄碧浸明眸。棲鷺空驚碧草，素鱗遠避金鉤。臨流。永珍涵秋。懷渺渺、水悠悠。念漢皋遺佩，湘波步襪，空想仙遊。風收。翠奩乍啟，度飛星、倒影入芳洲。瑤瑟誰彈古怨，渚宮夜舞潛虯。
木蘭花慢
作者：周密
朝代：宋

碧尖相對處，向煙外、挹遙岑。記舞鷲啼猿，天香桂子，曾去幽尋。輕陰。易晴易雨，看南峰、淡日北峰雲。雙塔秋擎露冷，亂鍾曉送霜清。登臨。望眼增明。沙路白、海門青。正地幽天迥，水鳴山籟，風奏松琴。虛楹。半空聚遠，倚欄干、暮色與雲平。明月千巖夜午，溯風跨鶴吹笙。
木蘭花慢
作者：周密
朝代：宋

碧霄澄暮靄，引瓊駕、碾秋光。看翠闋風高，珠樓夜午，誰搗玄霜。滄茫。玉田萬頃，趁仙查、咫尺接天潢。彷佛凌波步影，露濃佩冷衣涼。明璫。淨洗新妝。隨皓彩、過西廂。正霧衣香潤，雲鬟紺溼，私語相將。鴛鴦。誤驚夢曉，掠芙蓉、度影入銀塘。十二欄干佇立，鳳簫怨徹清商。
東風第一枝
作者：周密
朝代：宋

草夢初回，柳眠未起，新陰才試花訊。雛鴛迎曉偎香，小蝶舞晴弄影。飛梭庭院，早已覺、日遲人靜。畫簾輕、不隔春寒，旋減酒紅香暈。吟欲就、遠煙催暝。人慾醉、晚風吹醒。瘦肌羞怯金寬，笑靨暖融粉沁。珠歌緩引。更巧試、杏妝梅鬢。怕等閒、虛度芳期，老卻翠嬌紅嫩。
桃源憶故人
作者：周密
朝代：宋

流蘇靜掩羅屏小。春夢苦無分曉。一縷舊情誰表。暗逐餘響嫋。相思謾寄流紅杳。人瘦花枝多少。郎馬未歸春老。空怨王孫草。
楚宫春/楚宫春慢·为洛花度无射宫
作者：周密
朝代：宋

香迎晓白。看烟佩霞绡，弄妆金谷。倦倚画阑，无语情深娇足。云拥瑶房翠暖，绣帐卷、东风倾国。半捻愁红，念旧游、凝伫兰翘，瑞鸾低舞庭绿。犹想沈香亭北。人醉里，芳笔曾题新曲。自剪露痕，移取春归华屋。丝障银屏静掩，悄未许、莺窥蝶宿。绛蜡良宵，酒半阑、重绕鸳机，醉靥争妍红玉。
楚宮春·楚宮春慢
作者：周密
朝代：宋

香迎曉白。看煙佩霞綃，弄妝金谷。倦倚畫闌，無語情深嬌足。雲擁瑤房翠暖，繡帳卷、東風傾國。半捻愁紅，念舊遊、凝佇蘭翹，瑞鸞低舞庭綠。猶想沈香亭北。人醉裡，芳筆曾題新曲。自翦露痕，移取春歸華屋。絲障銀屏靜掩，悄未許、鶯窺蝶宿。絳蠟良宵，酒半闌、重繞鴛機，醉靨爭妍紅玉。
水龍吟
作者：周密
朝代：宋

燕翎誰寄愁箋，天涯望極王孫草。新煙換柳，光風浮蕙，餘寒尚峭。倚仗看雲，翦燈聽雨，幾番詩酒。嘆長安倦客，江南舊恨，飛花亂、清明後。堤上垂楊風驟。散香綿、輕沾吟袖。麴塵兩岸，紋波十里，暖蒸香透。海闊雲深，水流春遠，夢魂難句。問鶯邊按譜，花前覓句，解相思否。
水龍吟
作者：周密
朝代：宋

舞紅輕帶愁飛，寶韉暗憶章臺路。吟香醉雨，吹簫門巷，飄梭院宇。立盡殘陽，眼迷睛樹，夢隨風絮。嘆江潭冷落，依依舊恨，人空老、柳如許。錦瑟華年暗度。賦行雲、空題短句。情思系燕，麼弦彈鳳，文君更苦。煙水流紅，暮山凝紫，是春歸處。悵江南望遠，蘋花自採，寄將愁與。
水龍吟
作者：周密
朝代：宋

素鸞飛下青冥，舞衣半惹涼雲碎。藍田種玉，綠房迎曉，一奩秋意。擎露盤深，憶君涼夜，暗傾鉛水。想鴛鴦、正結梨雲好夢，西風冷、還驚起。應是飛瓊仙會。倚涼飆、碧簪斜墜。輕妝鬥白，明璫照影，紅衣羞避。霽月三更，粉雲千點，靜香十里。聽湘弦奏徹，冰綃偷翦，聚相思淚。
清平樂
作者：周密
朝代：宋

吹梅聲噎。簾卷初弦月。一寸春霏消蕙雪。愁染垂楊帶結。畫橋平接金沙。軟紅淺隔兒家。燕子未歸門掩，晚妝空對菱花。
清平樂
作者：周密
朝代：宋

小橋縈綠。密翠藏吟屋。千頃風煙森萬玉。依約輞川韋曲。臨流照影何人。悠然倚仗看雲。柳色翠迷山色，泉聲清和蟬聲。
清平樂
作者：周密
朝代：宋

晚鶯橋噎。庭戶溶溶月。一樹湘桃飛茜雪。紅豆相思漸結。看看芳草平沙。遊韉猶未歸家。自是蕭郎飄蕩，錯教人恨楊花。
清平樂
作者：周密
朝代：宋

詩情畫意。只在闌干外。雨露天低生爽氣。一片吳山越水。宮煙醉柳春晴。海風洗月秋明。喚取九霞飛佩，夜涼跨鶴吹笙。
清平樂
作者：周密
朝代：宋

錦城春曉。苑陌芳菲早。可是杜陵人未老。日日酒迷花惱。歸韉困倚芳酲。醒來還有新吟。人與杏花俱醉，春風一路聞鶯。
清平樂
作者：周密
朝代：宋

靜香真色。花與人爭白。屬玉雙飛煙月夕。點波一奩秋碧。翠羅袖薄天寒。笛聲何處關山。手拈一枝春色，東風怨入江南。
獻仙音·法曲獻仙音
作者：周密
朝代：宋

松雪飄寒，嶺雲吹凍，紅破數椒春淺。襯舞臺荒，浣妝池冷，淒涼市朝輕換。嘆花與人凋謝，依依歲華晚。共悽黯。問東風、幾番吹夢，應慣識當年，翠屏金輦。一片古今愁，但廢綠、平煙空遠。無語消魂，對斜陽、衰草淚滿。又西泠殘笛，低送數聲春怨。
玉漏遲
作者：周密
朝代：宋

老來歡意少。錦鯨仙去，紫霞聲杳。怕展金奩，依舊故人懷抱。猶想烏絲醉墨，驚俊語、香紅圍繞。閒自笑。與君共是，承平年少。雨窗短夢難憑，是幾番宮商，幾番吟嘯。淚眼東風，回首四橋菸草。載酒倦遊甚處，已換卻、花間啼鳥。春恨悄。天涯暮雲殘照。
玲瓏四犯
作者：周密
朝代：宋

波暖塵香，正嫩日輕陰，搖盪清晝。幾日新晴，初展綺枰紋繡。年少忍負韶華，盡占斷、豔歌芳酒。看翠簾、蝶舞蜂喧，催趁禁菸時候。杏腮紅透梅鈿皺。燕將歸、海棠廝句。尋芳較晚，東風約、還在劉郎後。憑問柳陌舊鶯，人比似、垂楊誰瘦。倚畫闌無語，春恨遠、頻回首。
瑞鶴仙
作者：周密
朝代：宋

翠屏圍晝錦。正柳織煙綃，花易春鏡。層闌幾回憑。看六橋鶯曉，兩堤鷗暝。晴嵐隱隱。映金碧、樓臺遠近。謾曾誇、萬幅丹青，畫筆畫應難盡。那更。波涵月彩，露裛蓮妝，水描梅影。調朱弄粉，憑誰寫，四時景。問玉奩西子，山眉波盼，多少濃施淺暈。算何如、付與吟翁，緩評細品。
瑤花慢
作者：周密
朝代：宋

朱鈿寶玦。天上飛瓊，比人間春別。江南江北，曾未見，謾擬梨雲梅雪。淮山春晚，問誰識、芳心高潔。消幾番、花落花開，老了玉關豪傑。金壺翦送瓊枝，看一騎紅塵，香度瑤闕。韶華正好，應自喜、初識長安蜂蝶。杜郎老矣，想舊事、花須能說。記少年，一夢揚州，二十四橋明月。
眼兒媚
作者：周密
朝代：宋

飛絲半溼惹歸雲。愁裡又聞鶯。淡月鞦韆，落花庭院，幾度黃昏。十年一夢揚州路，空有少年心。不分不曉，懨懨默默，一段傷春。
秋霽
作者：周密
朝代：宋

重到西冷，記芳園載酒，畫船橫笛。水曲芙蓉，渚邊鷗鷺，依依似曾相識。年芳易失。段橋幾換垂楊色。謾自惜。愁損庾郎，霜點鬢華白。殘蛩露草，怨蝶寒花，轉眼西風，又成陳跡。嘆如今、才消量減，尊前孤負醉吟筆。欲寄遠情秋水隔。舊遊空在，憑高望極斜陽，亂山浮紫，暮雲凝碧。
綠蓋舞風輕·綠盡舞風輕
作者：周密
朝代：宋

玉立照新妝，翠蓋亭亭，凌波步秋綺。真色生香，明璫搖淡月，舞袖斜倚。耿耿芳心，奈千縷、情思縈繫。恨開遲、不嫁東風，顰怨嬌蕊。花底謾卜幽期，素手採珠房，粉豔初退。雨溼鉛腮，碧雲深、暗聚軟綃清淚。訪藕尋蓮，楚江遠、相思誰寄。棹歌回，衣露滿身花氣。
繡鸞鳳花犯·花犯
作者：周密
朝代：宋

楚江湄，湘娥乍見，無言灑清淚。淡然春意。空獨倚東風，芳思誰寄。凌波路冷秋無際。香雲隨步起。謾記得，漢宮仙掌，亭亭明月底。冰弦寫怨更多情，騷人恨，枉賦芳蘭幽芷。春思遠，誰歎賞、國香風味。相將共、歲寒伴侶。小窗淨、沈煙燻翠袂。幽夢覺，涓涓清露，一枝燈影裡。
聞鵲喜
作者：周密
朝代：宋

天水碧。染就一江秋色。鰲戴雪山龍起蟄。快風吹海立。數點菸鬟青滴。一杼霞綃紅溼。白鳥明邊帆影直。隔江聞夜笛。
聲聲慢
作者：周密
朝代：宋

瓊壺歌月，白髮簪花，十年一夢揚州。恨入琵琶，小憐重見灣頭。尊前漫題金縷，奈芳情、已逐東流。還送遠，甚長安亂葉，都是閒愁。次第重陽近也，看黃花綠酒，也合遲留。脆柳無情，不堪重系行舟。百年正消幾別，對西風、休賦登樓。怎去得，怕淒涼時節，團扇悲秋。
聲聲慢
作者：周密
朝代：宋

瑤臺月冷，佩渚煙深，相逢共話淒涼。曳雪牽雲，一般淡雅梳妝。樊姬歲寒舊約，喜玉兒、不負蕭郎。臨水鏡，看清鉛素靨，真態生香。長記湘皋春曉，仙路迥，冰鈿翠帶交相。滿引臺杯，休待怨笛吟商。凌波又歸甚處，問蘭昌、何似唐昌。春夢好，倩東風、留駐瑣窗。
聲聲慢
作者：周密
朝代：宋

燕泥沾粉，魚浪吹香，芳堤十里新晴。靜惹遊絲，花邊嫋嫋扶春。多情最憐飄泊，記章臺、曾綰青青。堪愛處，是撲簾嬌軟，隨馬輕盈。長是河橋三月，做一番晴雪，惱亂詩魂。帶雨沾衣，羅襟點點離痕。休綴潘郎鬢影，怕綠窗、年少人驚。卷春去，翦東風、千縷碎雲。
聲聲慢
作者：周密
朝代：宋

橙香小院，桂冷閒庭，西風雁影涵秋。鳳撥龍槽，新聲小按梁州。鶯吭夜深囀巧，凝涼雲、應為歌留。慵顧曲，嘆周郎老去，鬢改花羞。何事登臨感慨，倩金蕉一洗，千古清愁。屢舞高歌，作成陶謝風流。人生最難一笑，拚尊前、醉倒方休。待醉也，帶黃花、須帶滿頭。
聲聲慢
作者：周密
朝代：宋

妝額黃輕，舞衣紅淺，西風又到人間。小雨新霜，萍池蘚徑生寒。輸它漢宮姊妹，粲星鈿、霞佩珊珊。涼意早，正金盤露潔，翠蓋香殘。三十六宮秋好，看扶疏仙影，伴月長閒。寶絡風流，何如細蕊堪餐。幽香未應便減，傲清霜、正自宜看。吟思遠，負東籬、還賦小山。
观潮
作者：周密
朝代：宋

浙江之潮，天下之伟观也。自既望以至十八日为盛。方其远出海门，仅如银线；既而渐近，则玉城雪岭际天而来，大声如雷霆，震撼激射，吞天沃日，势极雄豪。杨诚斋诗云“海涌银为郭，江横玉系腰”者是也。
每岁京尹出浙江亭教阅水军，艨艟数百，分列两岸；既而尽奔腾分合五阵之势，并有乘骑弄旗标枪舞刀于水面者，如履平地。倏尔黄烟四起，人物略不相睹，水爆轰震，声如崩山。烟消波静，则一舸无迹，仅有“敌船”为火所焚，随波而逝。
吴儿善泅者数百，皆披发文身，手持十幅大彩旗，争先鼓勇，溯迎而上，出没于鲸波万仞中，腾身百变，而旗尾略不沾湿，以此夸能。
江干上下十余里间，珠翠罗绮溢目，车马塞途，饮食百物皆倍穹常时，而僦赁看幕，虽席地不容间也。
解語花
作者：周密
朝代：宋

晴絲罥蝶，暖蜜酣蜂，重簷卷春寂寂。雨萼煙梢，壓闌干、花雨染衣紅溼。金鞍誤約，空極目、天涯草色。閬苑玉簫人去後，惟有鶯知得。餘寒猶掩翠戶，梁燕乍歸，芳信未端的。淺薄東風，莫因循、輕把杏鈿狼藉。塵侵錦瑟。殘日綠窗春夢窄。睡起折花無意緒，斜倚鞦韆立。
謁金門
作者：周密
朝代：宋

芳事晚。數點杏鈿香淺。惻惻輕寒風翦翦。錦屏春夢遠。稚柳拖煙嬌軟。花影暗藏深院。初試輕衫並畫扇。牡丹紅未展。
謁金門
作者：周密
朝代：宋

花不定。燕尾翦開紅影。幾點露香蜂趕趁。日遲簾幕靜。試把翠蛾輕暈。愁滿寶臺鸞鏡。屈指一春將次盡。歸期猶未穩。
過秦樓
作者：周密
朝代：宋

紺玉波寬，碧雲亭小，苒苒水楓香細。魚牽翠帶，燕掠紅衣，雨急萬荷喧睡。臨檻自採瑤房，鉛粉沾襟，雪絲縈指。喜嘶蟬樹遠，盟鷗鄉近，鏡奩光裡。簾戶悄、竹色侵棋，槐影移漏，晝永簟花鋪水。清眠乍足，晚浴初慵，瘦約楚裙尺二。曲砌虛庭夜深，月透龜紗，涼生蟬翅。看銀潢瀉露，金井啼鴉漸起。
長相思
作者：周密
朝代：宋

燈輝輝。月微微。帳暖香深春漏遲。夢迴聞子規。欲成詩。未成詩。生怕春歸春又歸。花飛花未飛。
露華
作者：周密
朝代：宋

暖消蕙雪，漸水紋漾錦，雲淡波溶。岸香弄蕊，新枝輕嫋條風。次第燕歸將近，愛柳眉、桃靨煙濃。鴛徑小，芳屏聚蝶，翠渚飄鴻。六橋舊情如夢，記扇底宮眉，花下游驄。選歌試舞，連宵戀醉珍叢。怕裡早鶯啼醒，問杏鈿、誰點愁紅。心事悄，春嬌又入翠峰。
高陽臺
作者：周密
朝代：宋

照野旌旗，朝天車馬，平沙萬里天低。寶帶金章，尊前茸帽風敧。秦關汴水經行地，想登臨、都付新詩。縱英遊，疊鼓清笳，駿馬名姬。酒酣應對燕山雪，正冰河月凍，曉隴雲飛。投老殘年，江南誰念方回。東風漸綠西湖柳，雁已還、人未南歸。最關情，折盡梅花，難寄相思。
高陽臺
作者：周密
朝代：宋

小雨分江，殘寒迷浦，春容淺入蒹葭。雪霽空城，燕歸何處人家。夢魂欲渡蒼茫去，怕夢輕、還被愁遮。感流年，夜汐東還，冷照西斜。萋萋望極王孫草，認雲中煙樹，鷗外春沙。白髮青山，可憐相對蒼華。歸鴻自趁潮回去，笑倦遊、猶是天涯。問東風，先到垂楊，後到梅花。
點絳唇
作者：周密
朝代：宋

雪霽寒輕，興來載酒移吟艇。玉田千頃。橋外詩情迥。重到孤山，往事何愁醒。東風緊。水邊疏影。誰念梅花冷。
齊天樂
作者：周密
朝代：宋

宮簷融暖晨妝懶。輕霞未勻酥臉。倚竹嬌顰，臨流瘦影，依約尊前重見。盈盈笑靨。映珠絡玲瓏，翠綃蔥茜。夢入羅浮，滿衣清露暗香染。東風千樹易老，怕紅顏旋減，芳意偷變。贈遠天寒，吟香夜永，多少江南新怨。瓊疏靜掩。任翦雪栽雲，競誇輕豔。畫角黃昏，夢隨春共遠。
齊天樂
作者：周密
朝代：宋

曲屏遮斷行雲夢，西樓怕聽疏雨。研凍凝華，香寒散霧，呵筆慵題新句。長安倦旅。嘆衣染塵痕，鏡添秋縷。過盡飛鴻，錦箋誰為寄愁去。簫臺應是怨別，曉寒梳洗懶，依舊眉嫵。酒滴壚香，花圍坐暖，閒卻珠韝鈿柱。芳心謾語。恨柳外遊韁，系情何許。暗卜歸期，細將梅蕊數。
齊天樂
作者：周密
朝代：宋

東風又入江南岸，年年漢宮春早。寶屑無痕，生香有韻，消得何郎花惱。孤山夢繞。記路隔金沙，那回曾到。夜月相思，翠尊誰共飲清醥。天寒空念贈遠，水邊憑為問，春得多少。竹外凝情，牆陰照影，誰見嫣然一笑。吟香未了。怕玉管西樓，一聲霜曉。花自多情，看花人自老。
齊天樂
作者：周密
朝代：宋

槐薰忽送清商怨，依稀正聞還歇。故苑愁深，危弦調苦，前夢蛻痕枯葉。傷情念別。是幾度斜陽，幾回殘月。轉眼西風，一襟幽恨向誰說。輕鬟猶記動影，翠娥應妒我，雙鬢如雪。枝冷頻移，葉疏猶抱，孤負好秋時節。悽悽切切。漸迤邐黃昏，砌蛩相接。露洗餘悲，暮煙聲更咽。
齊天樂
作者：周密
朝代：宋

清溪數點芙蓉雨，蘋飆泛涼吟艗。洗玉空明，浮珠沆瀣，人靜籟沈波息。仙潢咫尺。想翠宇瓊樓，有人相憶。天上人間，未知今夕是何夕。此生此夜此景，自仙翁去後，清致誰識。散發吟商，簪花弄水，誰伴涼宵橫笛。流年暗惜。怕一夕西風，井梧吹碧。底事閒愁，醉歌浮大白。
齊天樂
作者：周密
朝代：宋

護春簾幕東風裡，當年問花曾到。玉影孤搴，冰痕半拆，漠漠凍雲迷道。臨流更好。正雪意逢迎，陰光相照。夢入羅浮，古苔啁哳翠禽小。一枝空念贈遠，溯波流不到，心事誰表。倚竹天寒，吟香夜冷，幾度月昏霜曉。尋芳欠早。怕鶴怨山空，雁歸書少。不恨春遲，恨春容易老。
齐开乐
作者：周密
朝代：宋

人也。泚笔赋情，不复作少年丹白想。或者以九方皋求我，则庶几焉东风又入江南岸，年年汉宫春早。宝屑无痕，生香有韵，消得何郎花恼。孤山梦绕。记路隔金沙，那回曾到。夜月相思，翠尊谁共饮清醥。天寒空念赠远，水边凭为问，春得多少。竹外凝情，墙阴照影，谁见嫣然一笑。吟香未了。怕玉管西楼，一声霜晓。花自多情，看花人自老。
龍吟曲·水龍吟
作者：周密
朝代：宋

仙山非霧非煙，翠微縹緲樓臺亞。江蕪海樹，晴光雨色，天開圖畫。兩岸潮平，六橋煙霽，晚鉤簾掛。自玄暉去後，雲情雪意，丹青手、應難寫。花底朝回多暇。倚高寒、有人瀟灑。東山杖屨，西州賓客，笑談風雅。貯月杯寬，護香屏暖，好天良夜。樂閒中日月，清時鐘鼓，結春風社。
予平生願學忠恕既以自勉亦告于人王牒正則聞而悅之歸作唯齋九萬里風斯下矣寫衰容命之贊
作者：周必大
朝代：宋

中心爲忠，如心爲恕。
勉强行之，道其殆庶。
苟憎鬷蔑之貌惡，而廢一言于堂下。
則所謂唯之與阿，不能以寸而相去矣。
合宮歌
作者：周必大
朝代：宋

聖明朝，曠典乘秋舉。大饗本仁祖。九室八牖四戶。敕躬齊戒格堪輿。盛牲實俎。並侑總稽古。玉露乍肅天宇。冰輪下照金鋪。燎煙噓呼。鬱尊香，雲門舞。彷彿翔坐，靈心鹹嘉娛。眾星俞美，光屬照熉珠。清曉御丹鳳，湛恩遍浹率溥。歡聲雷動嶽鎮呼。徐命法駕，萬騎花盈路。獻胙慈極，壽同箕翼，事超唐虞。看平燕雲，從此興文偃武。待重會諸侯，依舊東都。
堵鄋智庄僧德永寫余真求贊
作者：周必大
朝代：宋

昔方三五少年，便作阿婆心切。
今以八十老翁，却學小兒口說。
如何不言不語，莫問是同是別。
只願年豐飽吃飯，肚皮解了三條篾。
故慶雲長老𠇍贊
作者：周必大
朝代：宋

七尺軀，歸底處。
一尺素，寫得住。
是真是假，有眼看覷。
清源知藏僧法源寫真求贊
作者：周必大
朝代：宋

精不摇，神不驕，鬢任髡，顔任凋。
人擾擾而膠膠，爾寂寂而寥寥。
知壺子其誰何，異漁父之堪描。
往壁觀以默照，免室邇而人遥。
甲申四月甲子夜夢以焦坑小團及宜春新芽送隆慶長老了遠戲作柬云云矍然而寤枕上又補一頌以茶送達數日前曾有此意而一點千林非因想所及也·其一
作者：周必大
朝代：宋

達上座，惺惺著，靈根一點便通神，敗葉千林都掃却。
甲申四月甲子夜梦以焦坑小团及宜春新芽送隆庆长老了远戏作柬云云矍然而寤枕上又补一颂以茶送达数日前曾有此意而一点千林非因想所及也·其一
作者：周必大
朝代：宋

达上座，惺惺著，灵根一点便通神，败叶千林都扫却。
甲申四月甲子夜梦以焦坑小团及宜春新芽送隆庆长老了远戏作柬云云矍然而寤枕上又补一颂以茶送达数日前曾有此意而一点千林非因想所及也·其一
作者：周必大
朝代：宋

达上座，惺惺着，灵根一点便通神，败叶千林都扫却。
英德邵守之綱記予衰顔戲題數語
作者：周必大
朝代：宋

使君燕頷虎頭，法當萬里封侯。
宜伯蜀而之廣，繪象祠于兩州。
鈴閣雖非麟閣，胡爲畫此獼猴。
亦如杭人效穆仲，獻笑于坡代俳優耶。
謁金門
作者：周必大
朝代：宋

梅乍吐。趁壽席、香風度。人與此花俱獨步。風流天付與。好在青雲歧路。願共作、和羹侶。歸訪赤松辭萬戶。鶯花猶是主。
點絳唇
作者：周必大
朝代：宋

報答風光，滿傾瓊液休思睡。亂鶯聲碎。來往甘棠底。聞道中和，深簡君王意。歸舟起。到時應是。玉殿槐交翠。
點絳唇
作者：周必大
朝代：宋

秋夜乘槎，客星容到天孫渚。眼波微注。將謂牽牛渡。見了還非，重理霓裳舞。都無誤。幾年一遇。莫訝周郎顧。
點絳唇
作者：周必大
朝代：宋

踏白江梅，大都玉斫酥凝就。雨肥霜逗。痴了閨房秀。莫待冬深，雪壓風欺後。君知否。卻嫌伊瘦。仍怕伊僝僽。
點絳唇
作者：周必大
朝代：宋

醉上蘭舟，羨他沙暖鴛鴦睡。月波金碎。愁海深無底。太守新詞，解釋無窮意。高歌起。浮雲閒事。渾付煙中翠。
爱莲说
作者：周敦颐
朝代：宋

水陆草木之花，可爱者甚蕃。晋陶渊明独爱菊。自李唐来，世人甚爱牡丹。予独爱莲之出淤泥而不染，濯清涟而不妖，中通外直，不蔓不枝，香远益清，亭亭净植，可远观而不可亵玩焉。
予谓菊，花之隐逸者也；牡丹，花之富贵者也；莲，花之君子者也。噫！菊之爱，陶后鲜有闻。莲之爱，同予者何人？牡丹之爱，宜乎众矣！
山乐官
作者：周文璞
朝代：宋

山乐官，尔谁魂，逃河入海俱奔奔，伶伦梨园何可论。山乐官，予欲尔兮无言。如有言，不余歌云门。
山樂官
作者：周文璞
朝代：宋

山樂官，爾誰魂，逃河入海俱奔奔，伶倫梨園何可論。
山樂官，予欲爾兮無言。
如有言，爲余歌雲門。
招魂
作者：周文璞
朝代：宋

天孫召魂，鬼伯催促，千歲之淵不爲谷。
巉巖既刊，松柏桓桓。
曰惟君之魂，于茲考槃。
其永安君窆初成，余以歸藏筮之，其兆蓋如此也。
嗚呼休哉。
水仙庙鼓吹曲四首
作者：周文璞
朝代：宋

水奫沦兮不扬，山嵚岑兮多巨石。神来下独舂，仰昂神远适。王孙的咳，神无亟兮。倚碧栌，款铜铺，德星在南乌尾逋。两峰隐天，花深草蕍。钱唐十馀万户，皆看史君欢娱。虽涉流沙历炎都，入医无闾不如东吴。龙飞天门，鸡鸣日观。湖州有鹤知夜半。端冕结缨，锋车施幰。瞻彼孤山，男呼女怨。欲裂冕毁车，春荣秋枯，无翁愁予。云冥冥，雷阗阗。横玉转，流珠乾。灵龟入我梦，谓君当旋。既穷海壖之炎天，当饮山中之流泉。
水仙庙鼓吹曲四首·其三
作者：周文璞
朝代：宋

龙飞天门，鸡鸣日观。湖州有鹤知夜半。端冕结缨，锋车施幰。瞻彼孤山，男呼女怨。欲裂冕毁车，春荣秋枯，无翁愁予。
水仙庙鼓吹曲四首·其三
作者：周文璞
朝代：宋

龙飞天门，鷄鸣日观。
湖州有鹤知夜半。
端冕结缨，锋车施幰。
瞻彼孤山，男呼女怨。
欲裂冕毁车，春荣秋枯，无翁愁予。
水仙庙鼓吹曲四首·其二
作者：周文璞
朝代：宋

倚碧栌，款铜铺，德星在南乌尾逋。
两峰隠天，花深草蕍。
钱唐十余万户，皆看史君欢娱。
虽涉流沙历炎都，入医无闾不如东吴。
水仙庙鼓吹曲四首·其二
作者：周文璞
朝代：宋

倚碧栌，款铜铺，德星在南乌尾逋。两峰隐天，花深草蕍。钱唐十馀万户，皆看史君欢娱。虽涉流沙历炎都，入医无闾不如东吴。
水仙庙鼓吹曲四首·其四
作者：周文璞
朝代：宋

云冥冥，雷阗阗。
横玉转，流珠干。
灵龟入我梦，谓君当旋。
既穷海壖之炎天，当饮山中之流泉。
水仙庙鼓吹曲四首·其四
作者：周文璞
朝代：宋

云冥冥，雷阗阗。横玉转，流珠乾。灵龟入我梦，谓君当旋。既穷海壖之炎天，当饮山中之流泉。
水仙廟鼓吹曲四首·其三
作者：周文璞
朝代：宋

龍飛天門，鷄鳴日觀。
湖州有鶴知夜半。
端冕結纓，鋒車施幰。
瞻彼孤山，男呼女怨。
欲裂冕毀車，春榮秋枯，無翁愁予。
水仙廟鼓吹曲四首·其二
作者：周文璞
朝代：宋

倚碧櫨，款銅鋪，德星在南烏尾逋。
兩峰隠天，花深草蕍。
錢唐十餘萬戶，皆看史君歡娛。
雖涉流沙歷炎都，入醫無閭不如東吳。
水仙廟鼓吹曲四首·其四
作者：周文璞
朝代：宋

雲冥冥，雷闐闐。
橫玉轉，流珠乾。
靈龜入我夢，謂君當旋。
既窮海壖之炎天，當飲山中之流泉。
浪淘沙题酒家壁
作者：周文璞
朝代：宋

还了酒家钱。便好安眠。大槐宫里着貂蝉。行到江南知是梦，雪压渔船。盘礴古梅边。也信前缘。鹅黄雪白又醒然。一事最奇君吸取。明日新年。
念奴嬌
作者：周文謨
朝代：宋

棋聲特地，把十年心事，恍然驚覺。楊柳樓頭歌舞地，長記一枝纖弱。破鏡重圓，玉環猶在，鸚鵡言如昨。秦箏別後，知他幾換絃索。誰念顧曲周郎，樽前重見，千種愁難著。猶勝玄都人去後，空怨殘紅零落。綠葉成陰，桃花結子，枉恨東風惡。盈盈淚眼，見人慾下還閣。
清平樂
作者：周晉
朝代：宋

圖書一室。香暖垂簾密。花滿翠壺燻研席。睡覺滿窗晴日。手寒不了殘棋。篝香細勘唐碑。無酒無詩情緒，欲梅欲雪天時。
點絳唇
作者：周晉
朝代：宋

午夢初回，捲簾盡放春愁去。晝長無侶。自對黃鸝語。絮影蘋香，春在無人處。移舟去。未成新句。一硯梨花雨。
失調名
作者：周某
朝代：宋

瑤池仙伴。應訝我、歸來晚。
瑞鶴仙
作者：周氏
朝代：宋

畫樓簾卷翠。正柳約東風，搖盪春霽。緗桃雨才洗。似妝臨寶鏡。脂凝鉛水。雲偏髻子。墜釵梁、羞看燕壘。最堪憐，錦繡香中，早有片紅飄砌。閒記。琴彈古調，曲按清商，舊年時事。屏山畫裡。江南信，夢中寄。感春濃懷抱，午酲初解，淺酌依然又醉。傍闌干、猶怯餘寒，倦和袖倚。
壺中天·念奴嬌
作者：周申
朝代：宋

秋來兩日，因個甚、烏鵲侵晨傳喜。卻是常娥親姊妹，降作人間佳麗。黛柳長青，官梅穩襯，鏡裡春明媚。花顏難老，壽杯頻勸浮蟻。聞道瀟灑才郎，天庭試罷，名掛登科記。昨夜涼風新過雁，還有音書來寄。千萬樓臺，三千粉黛，今在誰家醉。歸來歡笑，一床真個雙美。
沁園春
作者：周申
朝代：宋

瑞應柯山，昴宿儲祥，嵩嶽降神。羨堂堂玉瑩，汪汪陂量，一襟風月，滿腹經綸。試問丹砂，聊乘鳧舄，來種錦江桃李春。絃歌地，看吏能綽著，薦墨爭新。從茲大振家聲。待京國來歸專秉鈞。想宸恩初拜，北門學士，都能盡道，東閣郎君。雨細絲輕，梅花金重，兩莢寶階呈瑞蓂。稱觴慶，願萊衣袞袞，長照莊椿。
六橋行
作者：周端臣
朝代：宋

蘇堤路。正密柳烘煙，嫩莎收雨。野芳競吐。山如畫、隱隱雲藏山塢。六橋徙倚。喧處處、行春簫鼓。鷗影外、一片湖光，夷猶彩舟來去。凝想禊飲花前，愛裙幄圍香，款留連步。舊蹤未改，還曾記、攬結亭邊芳樹。愁情幾許。更多似、一天飛絮。空自有、花畔黃鸝，知人笑語。
六橋行
作者：周端臣
朝代：宋

芙蓉苑。記試酒清狂，嚲鞭遊遍。翠紅照眼。凝芳露、洗出青霞一片。垂楊兩岸。窺鏡底、新妝深淺。應料似、錦帳行春，三千粉春矜豔。邂逅繫馬堤邊，念玉筍輕攀，笑簪同歡。歲華暗換。西風路、幾許愁腸悽斷。仙城夢黯。還又是、六橋秋晚。凝望處，煙淡雲寒，人歸雁遠。
喜遷鶯令·喜遷鶯
作者：周端臣
朝代：宋

青嶂繞，翠堤斜。晴綺散餘霞。一湖春水碧無瑕。可惜畫船遮。燕交飛，鶯對語。風軟香塵凝路。一年春事又揚花。詩酒□韶華。
春歸怨
作者：周端臣
朝代：宋

問春為誰來、為誰去，匆匆太速。流水落花，夕陽芳草，此恨年年相觸。細履名園，閒看嘉樹，藹翠陰成簇。爭知也被韶華，換卻詩人鬢邊綠。小花深院靜，旋引清尊，自歌新曲。燕子不歸來，風絮亂吹簾竹。誤文姬、凝望久，心事想勞頻卜。但門掩黃昏，數聲啼鴂，又喚起、相思一掬。
木蘭花慢
作者：周端臣
朝代：宋

靄芳陰未解，乍天氣、過元宵。訝客袖猶寒，吟窗易曉，春色無聊。梅梢。尚留顧藉，滯東風、未肯雪輕飄。知道詩翁欲去，遞香要送蘭橈。清標。會上叢霄。千里阻、九華遙。料今朝別後，他時有夢，應夢今朝。河橋。柳愁未醒，贈行人、又恐越魂銷。留取歸來繫馬，翠長千縷柔條。
清夜遊
作者：周端臣
朝代：宋

西園昨夜，又一番、闌風伏雨。清晨按行處。有新綠照人，亂紅迷路。歸吟窗低，但瓶幾留連春住。窺晴小蝶翩翩，等閒飛來似相妒。遲暮。家山信杳，奈錦字難憑，清夢無據。春盡江頭，啼鵑最悽苦。薔薇幾度花開，誤風前、翠樽誰舉。也應念、留滯周南，思歸未賦。
滿庭霜·滿庭芳
作者：周純
朝代：宋

脂澤休施，鉛華不御，自然林下真風。欲窺餘韻，何處問仙蹤。路厭橫橋夜雪，看暗淡、殘月朦朧。無言處，丹青莫擬，誰寄染毫工。遙通。塵外信，寒生墨暈，依約形容。似疏疏斜影，蘸水搖空。收入雲窗霧箔，春不老、芳意無窮。梨花雨，飄零盡也，難入夢魂中。
时宰生日乐章七首 其三 回澜章第三
作者：周紫芝
朝代：宋

岁在昔，时否屯。河阳狩，沧海浑。将惰骄，霸棘分。盗连行，兵蜂屯。公决策，摭雾雰。丰豕封，群羊奔。佩橐鞬，朝帝阍。奸气詟，圣道尊。三阶明，万室欢。帝籍功，永不刊。愿寿公兮公永安。
时宰生日乐章七首 其二 忠贯日章第二
作者：周紫芝
朝代：宋

六亲和，孝慈不出。国道昌，忠臣不立。韪公节，秋霜栗。繄公忠，贯白日。河洛腥，黄雾塞。枭獍鸣，群奸集。靡它而从中不沐，忠臣饮气义士戢，主左与左公不屈。茫茫沙漠万里天，渺渺归船海中楫。公之归，天为悦。愿寿公兮报公节。
时宰生日乐章七首 其五 歌泰和章第五
作者：周紫芝
朝代：宋

马牛归，文轨同。洛邑宅，神邱蒙。神光流，爟火通。君车驾，款郊宫。君车回，霈泽丰。神既娱，景冲融。俗阜康，君乐雍。愿寿公兮报公功。
时宰生日乐章七首·乐贤臣章第一
作者：周紫芝
朝代：宋

亳后出，莘野兴。一德懋，三台明。岁在午，月嘉平。鼓坎坎，玉箫鸣。醉厌厌，椒醑馨。阅万古，所未闻。肖说像，传尧文。盘诰出，德爵尊。依日月，庆风云。等箕翼，奉羲轩。愿公寿兮锡公龄。六亲和，孝慈不出。国道昌，忠臣不立。韪公节，秋霜栗。繄公忠，贯白日。河洛腥，黄雾塞。枭獍鸣，群奸集。靡它而从中不沐，忠臣饮气义士戢，主左与左公不屈。茫茫沙漠万里天，渺渺归船海中楫。公之归，天为悦。愿寿公兮报公节。岁在昔，时否屯。河阳狩，沧海浑。将惰骄，霸棘分。盗连行，兵蜂屯。公决策，摭雾雰。丰豕封，群羊奔。佩橐鞬，朝帝阍。奸气詟，圣道尊。三阶明，万室欢。帝籍功，永不刊。愿寿公兮公永安。单于朝，流沙暨。天降康，神乐只。坐法宫，圣天子。稽唐虞，制六艺。属大儒，明古义。金支张，玉帛制。告太平，备昭事。天马徕，渥洼至。朱鸟徕，翔九陛。愿寿公兮报公治。马牛归，文轨同。洛邑宅，神邱蒙。神光流，爟火通。君车驾，款郊宫。君车回，霈泽丰。神既娱，景冲融。俗阜康，君乐雍。愿寿公兮报公功。排天门，罗万戟。升三陔，祠泰一。旗幡幡，鼓吸吸。降赤霄，下瑶席。泰一徕，景贶集。岁三登，连八极。五臣相，宇宙一。神降临，罔不吉。神言归，恍兮惚。愿寿公兮报公德。
时宰生日乐章七首·回澜章第三
作者：周紫芝
朝代：宋

岁在昔，时否屯。
河阳狩，沧海浑。
将惰骄，霸棘分。
盗连行，兵蜂屯。
公决策，摭雾雰。
丰豕封，群羊奔。
佩槖鞬，朝帝阍。
姦气詟，圣道尊。
三阶明，万室欢。
帝籍功，永不刊。
愿寿公兮公永安。
时宰生日乐章七首·忠贯日章第二
作者：周紫芝
朝代：宋

六亲和，孝慈不出。
国道昌，忠臣不立。
韪公节，秋霜栗。
繄公忠，贯白日。
河洛腥，黄雾塞。
枭獍鸣，羣姦集。
靡它而从中不沐，忠臣饮气义士戢，主左与左公不屈。
茫茫沙漠万里天，渺渺归船海中檝。
公之归，天为悦。
愿寿公兮报公节。
时宰生日乐章七首·歌泰和章第五
作者：周紫芝
朝代：宋

马牛归，文轨同。
洛邑宅，神邱蒙。
神光流，爟火通。
君车驾，款郊宫。
君车回，霈泽丰。
神既娯，景冲融。
俗阜康，君乐雍。
愿寿公兮报公功。
時宰生日樂章七首·單于朝章第四
作者：周紫芝
朝代：宋

單于朝，流沙暨。
天降康，神樂只。
坐法宮，聖天子。
稽唐虞，制六藝。
屬大儒，明古義。
金支張，玉帛制。
告太平，備昭事。
天馬徠，渥洼至。
朱鳥徠，翔九陛。
願壽公兮報公治。
時宰生日樂章七首·回瀾章第三
作者：周紫芝
朝代：宋

歲在昔，時否屯。
河陽狩，滄海渾。
將惰驕，霸棘分。
盜連行，兵蜂屯。
公決策，摭霧雰。
豐豕封，群羊奔。
佩槖鞬，朝帝閽。
姦氣讋，聖道尊。
三階明，萬室歡。
帝籍功，永不刊。
願壽公兮公永安。
時宰生日樂章七首·忠貫日章第二
作者：周紫芝
朝代：宋

六親和，孝慈不出。
國道昌，忠臣不立。
韙公節，秋霜栗。
繄公忠，貫白日。
河洛腥，黄霧塞。
梟獍鳴，羣姦集。
靡它而從中不沐，忠臣飲氣義士戢，主左與左公不屈。
茫茫沙漠萬里天，渺渺歸船海中檝。
公之歸，天爲悅。
願壽公兮報公節。
時宰生日樂章七首·樂賢臣章第一
作者：周紫芝
朝代：宋

亳后出，莘野興。
一德懋，三台明。
歲在午，月嘉平。
鼓坎坎，玉簫鳴。
醉厭厭，椒醑馨。
閲萬古，所未聞。
肖說像，傳堯文。
盤誥出，德爵尊。
依日月，慶風雲。
等箕翼，奉羲軒。
願公壽兮錫公齡。
時宰生日樂章七首·歌泰和章第五
作者：周紫芝
朝代：宋

馬牛歸，文軌同。
洛邑宅，神邱蒙。
神光流，爟火通。
君車駕，款郊宮。
君車回，霈澤豐。
神既娯，景沖融。
俗阜康，君樂雍。
願壽公兮報公功。
時宰生日樂章七首·泰一徠章第六
作者：周紫芝
朝代：宋

排天門，羅萬戟。
升三陔，祠泰一。
旗幡幡，鼓吸吸。
降赤霄，下瑤席。
泰一徠，景貺集。
歲三登，連八極。
五臣相，宇宙一。
神降臨，罔不吉。
神言歸，恍兮惚。
願壽公兮報公德。
水龍吟
作者：周紫芝
朝代：宋

楚山千疊浮空，楚雲只在巫山往。鸞飛鳳舞，當時空記，夢中奇語。曉日瞳曨，夕陽零亂，嫋紅縈素。問如今依舊，霏霏冉冉，知他為、誰朝暮。玉佩煙鬟飛動，炯星眸、人間相遇。嫣然一笑，陽城下蔡，盡成驚顧。蕙帳春濃，蘭衾日暖，未成行雨。但丁寧莫似，陽臺夢斷，又隨風去。
水龍吟
作者：周紫芝
朝代：宋

黃金雙闕橫空，望中隱約三山眇。春皇欲降，渚煙收盡，青虹正繞。日到層宵，九枝光滿，普天俱照。看海中桃熟，雲幡絳節，冉冉度、滄波渺。遙想建章宮闕，□薰風、月寒清曉。紅鸞影上，雲韶聲裡，蒙天一笑。萬國朝元，百蠻款塞，太平多少。聽堯雲深處，人人盡祝，似天難老。
水龍吟
作者：周紫芝
朝代：宋

楚山木落風高，暮雲黯黯孤容瘦。天晴似洗，明霞消盡，玉巒排秀。九鳳飛來，五雲深處，一時輕矯。恨三山不見，六鰲去後，天空遠，人將老。堪笑此生如寄，信扁舟、朅來江表。望中愁眼，依稀猶認，數峰林杪。萬里東南，跨江雲夢，此情多少。問何時還我，千巖萬壑，臥霜天曉。
永遇樂
作者：周紫芝
朝代：宋

槐幄如雲，燕泥猶溼，雨餘清暑。細草搖風，小荷擎雨，時節還端午。碧羅窗底，依稀記得，閒系翠絲煙縷。到如今、前歡如夢，還對彩絛無語。榴花半吐，金刀猶在，往事更堪重數。艾虎釵頭，菖蒲酒裡，舊約渾無據。輕衫如霧，玉肌似削，人在畫樓深處。想靈符、無人共帶，翠眉暗聚。
清平樂
作者：周紫芝
朝代：宋

東風庭戶。紅滿桃花樹。準擬踏青南陌路。雙鳳繡鞋新做。鞦韆月掛黃昏。畫堂深掩朱門。立盡花陰歸去，此時別是銷魂。
清平樂
作者：周紫芝
朝代：宋

團欒小樹。天與香無數。薄豔不盡風日苦。剩著紅油遮護。移栽未到江南。香山鼻觀先參。勾引老情偏醉，錦薰籠暖春酣。
清平樂
作者：周紫芝
朝代：宋

淺妝勻靚。一點閒心性。臉上羞紅凝不定。惱亂酒愁花病。晚來淚搵殘霞。墜鬟小玉釵斜。細雨一簾春恨，東風滿地桃花。
清平樂
作者：周紫芝
朝代：宋

青春欲暮。柳下將飛絮。月到階前梅子樹。啼得杜鵑飛去。人歸不掩朱門。一成過了黃昏。只有瑣窗紅蠟，照人猶自銷魂。
清平樂
作者：周紫芝
朝代：宋

蘆州晚淨。雨罷江如鏡。屬玉雙飛棲不定。數點晚來煙艇。夢迴滿眼淒涼。一成無奈思量。舟在綠楊堤下，蟬嘶欲盡斜陽。
清平樂
作者：周紫芝
朝代：宋

煙鬟斂翠。柳下門初閉。門外一川風細細。沙上暝禽飛起。今宵水畔樓邊。風光宛似當年。月到舊時明處，共誰同倚闌干。
漢宮春
作者：周紫芝
朝代：宋

秋意還深，漸銀床露冷，梧葉風高。嬋娟也應為我，羞照霜毛。流年老盡，漫銀蟾、冷浸香醪。除盡把，平生怨感，一時分付離騷。傷心故人千里，問陰晴何處，還記今宵。樓高共誰同看，玉桂煙梢。南枝鵲繞，嘆此生、飄轉江皋。須更約，他年清照，為人常到寒霄。
漢宮春
作者：周紫芝
朝代：宋

香滿箱奩，看沈犀弄水，濃麝含薰。荀郎一時舊事，盡屬王孫。殘膏剩馥，須傾囊、乞與蘭蓀。金獸暖，雲窗霧閣，為人洗盡餘醺。依稀雪梅風味，似孤山盡處，馬上煙村。從來甲煎淺俗，那忍重聞。蘇臺燕寢，下重幃、深閉孤雲。都佔得，橫斜亂影，伴他月下黃昏。
瀟湘夜雨·滿庭芳
作者：周紫芝
朝代：宋

江繞淮城，雲昏楚觀，一枝煙笛誰橫。曉風吹帽，霜日照人明。暗惱潘郎舊恨，應追念、菊老殘英。秋空晚，茱萸細拈，醽醁為誰傾。人間，真夢境，新愁未了，綠鬢星星。問明年此會，誰寄幽情。倚盡一樓殘照，何妨更、月到簾旌。憑闌久，歌君妙曲，誰是米嘉榮。
瀟湘夜雨·滿庭芳
作者：周紫芝
朝代：宋

樓上寒深，江邊雪滿，楚臺煙靄空濛。一天飛絮，零亂點孤篷。似我華顛雪領，渾無定、漂泊孤蹤。空悽黯，江天又晚，風袖倚蒙茸。吾廬，猶記得，波橫素練，玉做寒峰。更短坡煙竹，聲碎玲瓏。擬問山陰舊路，家何在、水遠山重。漁蓑冷，扁舟夢斷，燈暗小窗中。
瀟湘夜雨·滿庭芳
作者：周紫芝
朝代：宋

楚尾江橫，斗南山秀，輞川誰畫新圖。幾時天際，平地出方壺。應念江南倦客，家何在、飄泊江湖。天教共，銀濤翠壁，相伴老人娛。長淮，看不盡，風帆落處，天在平蕪。算人間此地，豈是窮途。好與婆娑盡日，應須待、月到金樞。山中飲，從教笑我，白首醉模糊。
瀟湘夜雨·滿庭芳
作者：周紫芝
朝代：宋

曉色凝暾，霜痕猶淺，九天春意將回。隔年花信，先已到江梅。瀋水煙濃如霧，金波滿、紅袖雙垂。仙翁醉，問春何處，春在玉東西。瑤臺。人不老，還從東壁，來步天墀。且細看八磚，花影遲遲。會見朱顏綠鬢，家長近、咫尺天威。君知否，天教雨露，常滿歲寒枝。
秦樓月·憶秦娥
作者：周紫芝
朝代：宋

東風歇。香塵滿院花如雪。花如雪。看看又是，黃昏時節。無言獨自添香鴨。相思情緒無人說。無人說。照人只有，西樓斜月。
蘇幕遮
作者：周紫芝
朝代：宋

老相邀，山作伴。千里西來，始識廬山面。愛酒揚雄渾不管。天與鄰翁，來慰窮愁眼。似驚鴻，吹又散。畫柯橫江，望斷江南岸。地角天涯無盡遠。一闋清歌，且放梨花滿。
蘇幕遮
作者：周紫芝
朝代：宋

水傍邊，山盡處。喚取雲來，共我山頭住。分得一江風共雨。滿院芙蓉，更聽紅妝舞。趁霜晴，閒獨步。那裡煙村，有個梅花樹。小徑斜穿來又去。醉後知他，有甚青雲路。
虚飘飘
作者：周紫芝
朝代：宋

虚飘飘，虚飘飘，姮娥临月榭，神女渡仙桥。风撼花浮水，霜吹叶落条。飞云转眼下三峡，密雪满空来九霄。虚飘飘，虚飘飘，比人生命犹坚牢。虚飘飘，虚飘飘，水边看海市，云际现天桥。弱柳绵吹径，嫣花锦缀条。卧云雌霓饮沧海，过眼夕阳低碧霄。虚飘飘，虚飘飘，比人生世犹坚牢。
虛飄飄·其一
作者：周紫芝
朝代：宋

虛飄飄，虛飄飄，姮娥臨月榭，神女渡仙橋。
風撼花浮水，霜吹葉落條。
飛雲轉眼下三峽，密雪滿空來九霄。
虛飄飄，虛飄飄，比人生命猶堅牢。
虛飄飄·其二
作者：周紫芝
朝代：宋

虛飄飄，虛飄飄，水邊看海市，雲際現天橋。
弱柳綿吹徑，嫣花錦綴條。
臥雲雌霓飲滄海，過眼夕陽低碧霄。
虛飄飄，虛飄飄，比人生世猶堅牢。
謁金門
作者：周紫芝
朝代：宋

春雨細。開盡一番桃李。柳暗曲闌花滿地。日高人睡起。綠浸小池春水。沙暖鴛鴦雙戲。薄倖更無書一紙。畫樓愁獨倚。
題大着肚并引·其一
作者：周紫芝
朝代：宋

金陵朱世英官長沙，或有畫箕踞而坐者號大着肚。
舊有贊頌皆鄙語，朱爲題小詩其上以易之。
其尾云“但将貯酒三千鍾，莫話容卿數百輩。
”余愛其語有味，更作此詩以廣其意。
题大着肚并引·其一
作者：周紫芝
朝代：宋

金陵朱世英官长沙，或有画箕踞而坐者号大着肚。
旧有赞颂皆鄙语，朱为题小诗其上以易之。
其尾云“但将贮酒三千钟，莫话容卿数百辈。
”余爱其语有味，更作此诗以广其意。
點絳唇
作者：周紫芝
朝代：宋

人道長生，算來世上何曾有。玉尊長倒。早是人間少。四十年來，歷盡閒煩惱。如今老。大家開口。贏得花前笑。
點絳唇
作者：周紫芝
朝代：宋

燕子風高，小桃枝上花無數。亂溪深處。滿地飛紅雨。喚得春來，又送春歸去。渾無緒。劉郎前度。空記來時路。
失調名
作者：周輝
朝代：宋

捲簾試約東君，問花信風來第幾番。
失調名
作者：周輝
朝代：宋

生怕凍損蜂房，膽瓶湯浸，且與溫存著。
丁香結
作者：周邦彥
朝代：宋

蒼蘚沿階，冷螢粘屋，庭樹望秋先隕。漸雨悽風迅。澹暮色，倍覺園林清潤。漢姬紈扇在，重吟玩、棄擲未忍。登山臨水，此恨自古，銷磨不盡。牽引。記試酒歸時，映月同看雁陣。寶幄香纓，燻爐象尺，夜寒燈暈。誰念留滯故國，舊事勞方寸。唯丹青相伴，那更塵昏蠹損。
三部樂
作者：周邦彥
朝代：宋

浮玉飛瓊，向邃館靜軒，倍增清絕。夜窗垂練，何用交光明月。近聞道、官閣多梅，趁暗香未遠，凍蕊初發。倩誰摘取，寄贈情人桃葉。迴文近傳錦字，道為君瘦損，是人都說。祆知染紅著手，膠梳粘發。轉思量、鎮長墮睫。都只為、情深意切。欲報訊息，無一句、堪愈愁結。
丹鳳吟
作者：周邦彥
朝代：宋

迤邐春光無賴，翠藻翻池，黃蜂遊閣。朝來風暴，飛絮亂投簾幕。生憎暮景，倚牆臨岸，杏靨夭斜，榆錢輕薄。晝永惟思傍枕，睡起無憀，殘照猶在亭角。況是別離氣味，坐來但覺心緒惡。痛引澆愁酒，奈愁濃如酒，無計消鑠。那堪昏暝，簌簌半簷花落。弄粉調朱柔素手，問何時重握。此時此意，長怕人道著。
側犯
作者：周邦彥
朝代：宋

暮霞霽雨，小蓮出水紅妝靚。風定。看步襪江妃照明鏡。飛螢度暗草，秉燭遊花徑。人靜。攜豔質、追涼就槐影。金環皓腕，雪藕清泉瑩。誰念省。滿身香、猶是舊荀令。見說胡姬，酒壚寂靜。煙鎖漠漠，藻池苔井。
六醜
作者：周邦彥
朝代：宋

正單衣試酒，恨客裡、光陰虛擲。願春暫留，春歸如過翼。一去無跡。為問花何在，夜來風雨，葬楚宮傾國。釵鈿墮處遺香澤。亂點桃蹊，輕翻柳陌。多情為誰追惜。但蜂媒蝶使，時叩窗隔。東園岑寂。漸蒙籠暗碧。靜繞珍叢底，成嘆息。長條故惹行客。似牽衣待話，別情無極。殘英小、強簪巾幘。終不似一朵，釵頭顫嫋，向人敧側。漂流處、莫趁潮汐。恐斷紅、尚有相思字，何由見得。
四園竹
作者：周邦彥
朝代：宋

浮雲護月，未放滿朱扉。鼠搖暗壁，螢度破窗，偷入書幃。秋意濃，閒佇立、庭柯影裡。好風襟袖先知。夜何其。江南路繞重山，心知謾與前期。奈向燈前墮淚，腸斷蕭娘，舊日書辭。猶在紙。雁信絕，清宵夢又稀。
垂絲釣
作者：周邦彥
朝代：宋

縷金翠羽。妝成才見眉嫵。倦倚繡簾，看舞風絮。愁幾許。寄鳳絲雁柱。春將暮。向層城苑路。鈿車似水，時時花徑相遇。舊遊伴侶。還到曾來處。門掩風和雨。梁間燕語。問那人在否。
夜遊宮
作者：周邦彥
朝代：宋

葉下斜陽照水。卷輕浪、沈沈千里。橋上酸風射眸子。立多時，看黃昏，燈火市。古屋寒窗底。聽幾片、井桐飛墜。不戀單衾再三起。有誰知，為蕭娘，書一紙。
夜遊宮
作者：周邦彥
朝代：宋

一陣斜風橫雨。薄衣潤、新添金縷。不謝鉛華更清素。倚筠窗，弄麼弦，嬌欲語。小閣橫香霧。正年少、小娥愁緒。莫是栽花被花妒。甚春來，病懨懨，無會處。
夜遊宮
作者：周邦彥
朝代：宋

客去車塵未斂。古簾暗、雨苔千點。月皎風清在處見。奈今宵，照初弦，吹一箭。池曲河聲轉。念歸計，眼迷魂亂。明日前村更荒遠。且開尊，任紅鱗，生酒面。
夜飛鵲·夜飛鵲慢
作者：周邦彥
朝代：宋

河橋送人處，涼夜何其。斜月遠墮餘輝。銅盤燭淚已流盡，霏霏涼露沾衣。相將散離會，探風前津鼓，樹杪參旗。華驄會意，縱揚鞭、亦自行遲。迢遞路回清野，人語漸無聞，空帶愁歸。何意重紅滿地，遺鈿不見，斜徑都迷。兔葵燕麥，向殘陽、欲與人齊。但徘徊班草，欷歔酹酒，極望天西。
如夢令
作者：周邦彥
朝代：宋

門外迢迢行路。誰送郎邊尺素。巷陌雨餘風，當面溼花飛去。無緒。無緒。閒處偷垂玉箸。
如夢令
作者：周邦彥
朝代：宋

塵滿一絣文繡。淚溼領巾紅皺。初暖綺羅輕，腰勝武昌官柳。長晝。長晝。困臥午窗中酒。
尉遲杯
作者：周邦彥
朝代：宋

隋堤路。漸日晚、密靄生深樹。陰陰淡月籠沙，還宿河橋深處。無情畫舸，都不管、煙波隔南浦。等行人、醉擁重衾，載將離恨歸去。因念舊客京華，長偎傍、疏林小檻歡聚。冶葉倡條俱相識，仍慣見、珠歌翠舞。如今向、漁村水驛，夜如歲、焚香獨自語。有何人、念我無憀，夢魂凝想鴛侶。
少年遊
作者：周邦彥
朝代：宋

並刀如水，吳鹽勝雪，纖手破新橙。錦幄初溫，獸煙不斷，相對坐調笙。低聲問向誰行宿，城上已三更。馬滑霜濃，不如休去，直是少人行。
念奴嬌
作者：周邦彥
朝代：宋

醉魂乍醒，聽一聲啼鳥，幽齋岑寂。淡日朦朧初破曉，滿眼嬌晴天色。最惜香梅，凌寒偷綻，漏洩春訊息。池塘芳草，又還淑景催逼。因念舊日芳菲，桃花永巷，恰似初相識。荏苒時光，因慣卻、覓雨尋雲蹤跡。奈有離拆，瑤臺月下，回首頻思憶。重愁疊恨，萬般都在胸臆。
慶春宮·高陽臺
作者：周邦彥
朝代：宋

雲接平岡，山圍寒野，路回漸轉孤城。衰柳啼鴉，驚風驅雁，動人一片秋聲。倦途休駕，澹煙裡、微茫見星。塵埃憔悴，生怕黃昏，離思牽縈。華堂舊日逢迎。花豔參差，香霧飄零。弦管當頭，偏憐嬌鳳，夜深簧暖笙清。眼波傳意，恨密約、匆匆未成。許多煩惱，只為當時，一餉留情。
應天長
作者：周邦彥
朝代：宋

條風布暖，霏霧弄晴，池塘遍滿春色。正是夜堂無月，沈沈暗寒食。梁間燕，前社客。似笑我、閉門愁寂。亂花過，隔院芸香，滿地狼藉。長記那回時，邂逅相逢，郊外駐油壁。又見漢宮傳燭，飛煙五候宅。青青草，迷路陌。強帶酒，細尋前跡。市橋遠，柳下人家，猶自相識。
掃地花·掃地遊
作者：周邦彥
朝代：宋

曉陰翳日，正霧靄煙橫，遠迷平楚。暗黃萬縷。聽鳴禽按曲，小腰欲舞。細繞回堤，駐馬河橋避雨。信流去。想一葉怨題，今在何處。春事能幾許。任佔地持杯，掃花尋路。淚珠濺俎。嘆將愁度日，病傷幽素。恨入金徽，見說文君更苦。黯凝佇。掩重關、遍城鍾鼓。
水龍吟
作者：周邦彥
朝代：宋

素肌應怯餘寒，豔陽佔立青蕪地。樊川照日，靈關遮路，殘紅斂避。傳火樓臺，妒花風雨，長門深閉。亞簾櫳半溼，一枝在手，偏勾引、黃昏淚。別有風前月底。布繁英、滿圓歌吹。朱鉛退盡，潘妃卻酒，昭君乍起。雪浪翻空，粉裳縞夜，不成春意。恨玉容不見，瓊英謾好，與何人比。
法曲獻仙音
作者：周邦彥
朝代：宋

蟬咽涼柯，燕飛塵幕，漏閣籤聲時度。倦脫綸巾，困便湘竹，桐陰半侵朱戶。向抱影凝情處。時聞打窗雨。耿無語。嘆文圓、近來多病，情緒懶，尊酒易成間阻。縹緲玉京人，想依然、京兆眉嫵。翠幕深中，對徽容、空在紈素。待花前月下，見了不教歸去。
浪濤沙·浪淘沙
作者：周邦彥
朝代：宋

晝陰重，霜凋岸草，霧隱城堞。南陌脂車待發。東門帳飲乍闋。正拂面垂楊堪纜結。掩紅淚、玉手親折。念漢浦離鴻去何許，經時信音絕。情切。望中地遠天闊。向露冷風清，無人處、耿耿寒漏咽。嗟萬事難忘，唯是輕別。翠尊未竭。憑斷雲留取，西樓殘月。羅帶光銷紋衾疊。連環解、舊香頓歇。怨歌永、瓊壺敲盡缺。恨春去、不與人期，弄夜色，空餘滿地梨花雪。
渡江雲
作者：周邦彥
朝代：宋

晴嵐低楚甸，暖回雁翼，陣勢起平沙。驟驚春在眼，借問何時，委曲到山家。塗香暈色，盛粉飾、爭作妍華。千萬絲、陌頭楊柳，漸漸可藏鴉。堪嗟。清江東注，畫舸西流，指長安日下。愁宴闌，風翻旗尾，潮濺烏紗。今宵正對初弦月，傍水驛，深艤蒹葭。沈恨處，時時自剔燈花。
滿江紅
作者：周邦彥
朝代：宋

晝日移陰，攬衣起、春帷睡足。臨寶鑑，綠雲撩亂，未忺妝束。蝶粉蜂黃都褪了，枕痕一線紅生肉。背畫欄、脈脈悄無言，尋棋局。重會面，猶未卜。無限事，縈心曲。想秦箏依舊，尚鳴金屋。芳草連天迷遠望，寶香薰被成孤宿。最苦是、蝴蝶滿園飛，無人撲。
無悶
作者：周邦彥
朝代：宋

雲作輕陰，風逗細寒，小溪冰凍初結。更聽得、悲鳴雁度空闊。暮雀喧喧聚竹，聽竹上清響風敲雪。洞戶悄，時見香消翠樓，獸煤紅爇。悽切。念舊歡聚，舊約至此，方惜輕別。又還是、離亭楚梅堪折。暗想鶯時似夢，夢裡又卻是，似鶯時節。要無悶，除是擁爐對酒，共譚風月。
燭影搖紅
作者：周邦彥
朝代：宋

芳臉勻紅，黛眉巧畫宮妝淺。風流天付與精神，全在嬌波眼。早是縈心可慣。向尊前、頻頻顧眄。幾回相見，見了還休，爭如不見。燭影搖紅，夜闌飲散春宵短。當時誰會唱陽關，離恨天涯遠。爭奈雲收雨散。憑闌干、東風淚滿。海棠開後，燕子來時，黃昏深院。
玉團兒
作者：周邦彥
朝代：宋

鉛華淡佇新妝束。好風韻、天然異俗。彼此知名，雖然初見，情分先熟。壚煙淡淡雲屏曲。睡半醒、生香透肉。賴得相逢，若還虛過，生世不足。
玉團兒
作者：周邦彥
朝代：宋

妍姿豔態腰如束。笑無限、桃粗杏俗。玉體橫陳，雲鬟斜墜，春睡還熟。夕陽斗轉闌干曲。乍醉起、餘霞襯肉。搦粉搓酥，剪雲裁霧，比並不足。